
UGDYKIME GERUOSIUS LIETUVIO SAVUMUS 


Mūsų laikai — patriotizmo laikai. Siandie daug kur jau- 
nimas moka išsižadėti savo asmens smagumų bei patogumų 
ir aukoti juos savo tautai. Jaunieji dažnai skiria savo jėgas, 
darbus ir laimėjimus tėvynės gerovei. Jie gyvena troškimu 
matyti savo tautą laimingą. Jaunimas, norėdamas savo tau- 
tai patarnauti, turi suprasti, kokiu būdu gali jis prisidėti prie 
tos gerovės kūrimo — turi žinoti, kas jam privalu ir darytina 
savo tautos laimingai ateičiai. 

Visų pirma jaunuolis turi skirti gera nuo blogo. Gerąsias 
lietuviškas ypatybes turi ugdyti ir plėtoti, o blogąsias negai- 
lestingai slopinti, rauti su šaknimis iš savo širdies ir mesti lauk. 

Gerųjų lietuvio ypatybių yra daug. Jau senovėj, istori- 
kai tvirtina, lietuviai buvę skaistūs, sveiki, stiprūs ir ištver- 
mingi. Tokie mūsų sentėvių pavyzdžiai turi mus žavėti ir vy- 
lioti, privalom rūpintis savo sveikatingumu, nes tik sveiki vie- 
netai gali aktingai ir sėkmingai tautos gerovei dirbti. Seniau 
pati gamta, milžiniškos girios, auklėjo stiprų ir sveiką lietuvį, 
šiandie sąlygos pasikeitė. Todėl fizinėms lietuvio jėgoms 
ugdyti turime imtis kitų priemonių. Dabar tą galime atlikti 
per sportą. Todėl tenka priminti ir raginti, kad kiekvienas 
jaunuolis, kiek galėdamas sportuotų. 

Nuo amžių lietuvis buvo prisirišęs prie savo žemės. Iš- 
keliaudavo į svetimus kraštus tik didelio reikalo verčiamas. 
diy dienų lietuviui savo kraštą palikti nevalia. Reikia bran- 
ginti savo žemę, savo gimtąji kampeli. 

Lietuvių tautos praeities tyrinėtojai tvirtina, kad lietuviai 
labai gerbę ir branginę savo kunigaikščius ir labai mylėję 
savo tėvynę. Siandieninio jaunimo pareiga ne tik mylėti savo 

kraštą, savo tautą ir jos didvyrius, bet reikia suprasti, kodėl 
jis privalo juos mylėti. Tai atsiekti galima mokantis tautos 
istorijos. Reikia Žinoti, kokius priešus turėjo ir kokius vargus 
kentėjo mūsų tauta. Praeities įvykius reikia širdimi pergyventi, 
laimėjimais džiaugtis, o iš nelaimių pasimokinti vengti praei- 
ties klaidų. 

Lietuvis labai brangino savąjį raštą, spausdintą žodį. 40 
metų dėl jo vargo, kentėjo, kovojo. 40 metų didvyriškai ga- 
beno ir skleidė lietuvišką knygą tautiečių tarpe. Siandie dėl 
knygos nereikia kovoti, nei slapta jos gabenti, šiandie galime 
įsigyti jų ir gauti kiekviename knygyne. Belieka tą knygą tik 
pamilti ir suprasti, kad tik knyga ir laikraštis palengvins 
mūsų gyvenimą ir pasaldins karčiąją likimo uždėtą naštą. 

Yra nemaža ir kitų gerųjų lietuvio būdo ypatybių. Mūsų 
kaimynai senai pastebėjo, kad lietuviai kantrūs, dėkingi už 
mažiausią pagalbą, nuoširdūs, svetingi, mėgstą dainas, kurios 
skamba prie kiekvieno darbo. Lietuvis atsargus ir lengvai pa- 
vojun nepatenka. Lietuvaitės geros namų šeimininkės, darbščios 
ir skaisčios, mėgsta tvarką ir grožį. Tad, matydami lietuvio pri- 
valumus, ugdykime juos ir mes, nūdienis lietuviškasis jau- 
nime. Venkime svetimybių ir visomis jėgomis spirkimes ištau- 
tėjimo bangoms, kurios nuolat plaka į mūsų tėvynės krantus. 

Ugdydami geruosius lietuvio savumus, stiprinsim tautos 
pagrindą ir kursime laimingą jos ateitį. 

ABS 

JONAS ČEKAUSKAS. 
Rudens naktį. 


Tyliai prie kelio ūžia žilvitis, 
Blaškosi šakos, supamos vėjo, 
Baltasis mėnuo, danguj nušvitęs, 
Žvaigždės, lyg aukso akis žiūrėjo, 


Papuošė šalnos sidabru pievas, 
Dunda po ratais žemė sustingus; 
Verkia pakluonėj baltosios ievos, 

O laukuos kaukia šiaurys karingas: 


Aš nenorėjau vaizdo išvysti, 

Kurį parodė šalna ant pievų, 
Rodos, nespėjom dar mes pražysti, 
O neužilgo reiks tart — Sudievu! 

Vysk. M. Valančius—liet. įaunimo švietėjas'). 
(Paskaitos santrauka). 


Šiemet sueina 60 metų nuo vyskupo Motiejaus Valančiaus mirties. 
Ta proga prisiminkime to garbingo asmens gyvenimą ir jo nuveiktus 
lietuvių tautai darbus. i 

Motiejus Valančius gimė Žemaitijoj, Salantų parapijoj, Kastrėnų 
kaime 1801 m. vasario 16 d. Pradžios mokslus ėjo Kalvarijos dominy- 
konų mokykloj. Baigęs ten šešias gimnazijos klases įstojo Varnių Ku- 
nigų Seminarijon. Po dvejų metų buvo išsiųstas baigti mokslą Vilniaus 


Vyskupas Motiejus Valančius, vienas didžiųjų lietuvių tautos 
žadintojų, lietuviškos kultūros kūrėjų ir liaudies švietėjų. 


Kunigų Seminarijon. Baigus seminariją ir išėjus akademiją buvo pas- 
kirtas Kražių gimnazijos kapelionu. Iš čia pakviestas profesoriauti Vil- 
niaus Dvasinėn Akademijon, o akademijai persikėlus iš Vilniaus į Pe- 
trapilį, persikėlė ten ir Valančius. 
1845 m. buvo paskirtas Varnių Seminarijos rektoriumi, o 1849 m. 
emaičių vyskupu Tapes vyskupu gyveno Varniuose, o vėliau Kaune. 
Mirė 1875 m. gegužės 17 dieną. Palaidotas Kauno katedroje. 


Žiūrėdami į vyskupo Motiejaus Valančiaus atvaizdą, matome jame 
*) Skaityta „Romuvos“ Klubo surengtoj akademijoj Vilniuje 1935 m. spalių mėn. 


17 dieną. Patartina sodžiaus organizacijoms surengti vyskupui Valančiui akademijas ir 
paskaityti šitą paskaitą. 

energiją ir susikaupimą dideliems darbams. Valančius didelių darbų 
žmogus. Gabumai ir darbštumas — tai du ypatingi jo asmens brūožai. 

Valančius tų savybių neužslopino savyje, bet panaudojo žmonių 
švietimui, nukreipdamas ypatingą dėmesį į lietuvių jaunimo švietimą. 

Lietuvių jauniausioji karta Valančiaus laikais turėjo lankyti daž- 
niausiai svetimas mokyklas, savų—ked ir netobulų—buvo maža. Vysku- 
pas Valančius stojo į kovą su svetima mokykla, suorganizavo savas 
mokyklas ir sudarė joms programas, įsakė mokinti vaikus lietuviškai 
skaityti; nepamiršo ir vyresniojo jaunimo: davė ir jam knygą į rankas. 

Valančius atliko milžinišką darbą lietuvių jaunimo švietimo dirvoje, 
kokiu būdu ir kuriais keliais — pažiūrėsime. 


Pats Valančius mėgo mokslą. Vienoje savo raštų vietoje pasigėrė- 
damas pažymi, kad esąs išėjęs visą gimnazijos kursą, kas tais laikais 
buvo retenybė, ir universitetą su magistro ir daktaro laipsniais. Jis 
mėgo mokslo žmones. Rašė dekananis 1850 metais ir prašė juos, kad 
praneštų, kurie kunigai pamėgę mokslą. Sako: „Tokius kunigus laikau 
brangiausiu turtu“. i 

Būdamas Kražių gimnazijos profesoriumi, ėmė studijuoti esančius 
tenai senovės dokumentus, perkrėtė visą archyvą ir rado daug įdomios 
medžiagos iš Lietuvos praeities. Dešimts metų dirbo ir išleido 1848 me- 
tais mokslišką veikalą, pavadinęs jį „Zemaičių vyskupystė“. Jo šis dar- 
bas atkreipė Vilniaus akademijos profesorių dėmesį ir Valančius buvo 
pakviestas jon profesoriauti. 

Valančius — mokslo žmogus gavo valdyti žemaičių vyskupiją 1849 
metais. Popiežius Pius IX, skirdamas jį vyskupu, rašė jam tų metų rug- 
sėjo 29 dieną šitaip: „Pirma mokindamas ir auklėdamas jaunimą mo- 
kykloje, kaip kapelionas, vėliau Dvasinėje Rymo - Katalikų Akademijoje 
ir Telšių Seminarijoje, kaip Profesorius ir Rektorius, per dvidešimts metų, 
taip pasižymėjai, kad visus stebinai... kaip to reikalauja Tavo nuopelnai, 
Apaštalų rimtumo galia minėtą Telšių arba Zemzičių Bažnyčią Tau pa- 
vedame ir skiriame Tave jos Vyskupu ir Ganytoju, pavesdami Tau vi- 
siškai rūpintis tąja Telšių arba Zemaičių Bažnyčia, duodami valdžią taip 
dvasios, taip žemės reikaluose“. 

Valančius gavo valdyti didelę žemaičių vyskupiją, padidintą 1849 
metais, kai iš Vilniaus vyskupijos buvo išskirti 9 dekanatai ir priskirti 
prie žemaičių vyskupijos. Valančius, pranešdamas Vilniaus general - gu- 
bernatoriui Nazimovui 1860 metais liepos 25 dieną, rašė turįs Kauno 
gubernijoje 197 parapijas su 820.754 žmonėmis. Rašydamas 1862 metais 
popiežiui pranešė, kad jo vyskupijoj yra 12 miestų, 300 miesteliu ir 
daugiau kaip 2000 kaimų. 

Paėmęs tą kraštą valdyti, Valančius rado jame be dvasiškijos: rūsų 
valdininkus, dvarininkus ir valstiečius. Valdininkai ir dvarininkai turtingi 
ir laisvi žmonės; valstiečiai — baudžiauninkai, neturtingi, išnaudojami. Tie 
nelaimingi sudarė daugumą, minią prieš vienetus. Valančius susirūpino 
ta minia, nes iš jo raštų visur jaučiami žodžiai: gaila tos minios, 

O gražus lietuviško kaimo jaunimas! Jis kasdien prie sunkaus 
darbo, be tinkamos glebos, liuoslaikiu — karčiamoje. 

Atrodė, iš tokių sąlygų niekas nesugebės išgelbėti lietuviško jau- 
nimo. Jis zaskirtas išsigimti ir mirti, su visa lietuvių tauta. Tačiau ne- 
lemta buvo lietuviškam jaunimui žūti, Pirmas Valančius padavė jam ranką 
įr išgelbėjo jį Iš gręsiančio pavojaus, 

Jis suprato, kad lietuvių vaikams šviesti būtina sąlygą — lietuviška 
mokykla. Nuo 1831 metų lietuviškų mokyklų buvo labai maža, Sąlygos 
kiek pagerėjo nuo 1841 metų, kai rusų valdžia leido steigti prie bežnys 
čių parapijines mokyklas. Valančius, tuo naudodamasis, padėjo visas 
pastangas tam, kad parapijos mokyklų būtų kuo daugiausia. Svetimų, 
rusų mokyklų, nepakentė. „Prajautime“ rašė: „Pristeigę tokią daugybę 
mokyklų maskoliai galėtų, Dievas žino, ko išmokyti vaikus; bet dabar, 
tiesą pasakius, nėra nieko, nes mokytojais padarė popų vaikus, nė žodžio 
lietuviškai nemokančius, jie 'šneka su vaikais, lygia dalimi nė žodžio 
maskoliškai nemokančiais, it žąsys su klaulėmis“. Tėvams gi ten pat 

Vaizdelis iš surengtos Vilniu- 
je Kristui Karaliui akademi- 
jos. Matyti dalis publikos ir 
scena. Scenoje p. V. Pilipa- 
vičiūtė giedą „Tėve mūsų“. 
Akampcnioja prof. K. Gal- 
kauskas pritariant smuiko 


ir velenčėlės duetui. 


rašė: „Mano nuomone, tėvai, kaip galėdami, turi tęsti su vaikų atidavimą 
į tokias mokyklas. Tur geriau mokėti štruopas, nekaip leisti, kad jų 
vaikus kas gadintų“. 

Valančiui buvo maža papeikti rusų mokyklas ir įspėti tėvai, kad 
savo vaikų į tas mokyklas neleistų. Jis ėmėsi pozityvaus darbo—steigti 
visomis galimomis priemonėmis savas mokyklas. Aplinkraštyje į deka- 
nus 1852 metais lapkričio 2 dieną rašė: „Žinomas visiems kunigams 
mano reikalavimas, kad prie kiekvienos parapijos ir net didžiųjų filijų 
bažnyčių būtų laikoma mokykla vietiniam klebonui arba filijalistui pri- 
žiūrint, kur neturtingo luomo žmonių vaikai galėtų pramokti skaityti 

gimtąja kalba ir katekizmo. Tai pareiškiau daugelyje reformacijos de- 
kretų, lankydamas parapijas, daugelyje bažnyčių skelbiau tai iš sakyklos 
ir retas buvo pasikalbėjimas su klebonais, kur būčiau nepriminęs to 
savo reikalavimo“. 

Iš to matome, kad Valančius griežtai reikalavo iš kunigų steigti 
mokyklas, ir jie turėjo klausyti. Už nepaklusnumą baudė: kėlė iš vienos 
vietos į kitą, iš vieno vyskupijos pakraščio į priešingą. Be to, Valančius 
pareikalavo iš kunigų, kad jie duotų pasižadėjimus, jog visur, kur tiktai 
galima, steigsią parapijos mokyklas ir jas išlaikysią. Dekanams buvo 
įsakyta pranešti du kart per metus apie savo dekanato mokyklų stovi, 
pradedant ir baigiant mokslo metus. Antrame pranešime turėjo būti 
paduotas ir mokinių, lankiusių mokyklą, skaičius. 

Valančiui buvo maža remtis vien kunigais. Reikėjo įkinkyti į švie- 
timo darbą ir turtingesnis luomas, dvarininkai. Tačiau prieiti prie jų 
liaudies švietimo reikalais buvo nelengva. Reikėjo mokėjimo ir atsar- 
gumo, reikėjo diplomatijos. Valančius tuo keliu ir eina. Stengiasi paliesti 
žmogaus jautriausią stygą: savigarbą. Kur tikėjosi laimėsiąs papeikęs, 
ten peikė, kur — pagiręs, — gyrė. Pavyzdžiui, Paliepių dvaro savininkui 
(Koscialkovskiui) rašė 1855 m. birželio 4 dieną: „Iš dekano pranešimo 
apie parapijos mokyklas su dideliu liūdesiu pastebėjau, jog iš Tamstos 
Paliepių dvaro nebuvo nė vieno valstiečių vaiko Panemunės mokykloje. 
Be liūdesio buvau taip pat labai nustebęs, nes visuomet buvau tos 
nuomonės, kad šviesūs dvarininkai, buve universiteto mokiniai, turi būti 
uoliausi ir pirmieji savo valstiečių religinio švietimo reikale ir aktingai 
padėti dvasiškijai, kuri šiandieną taip rūpestingai tą dirba. Kaip nesiste- 
bėti, kai matau Tamstoje visai priešingą pavyzdį? Ta pastaba, kurią 
dariau, kaip ganytojas, teparagina Tamstą sukrust dėl savo valstiečių 
švietimo, o jie, besilanvindami religijos dalykuose, tuo pačiu gerindami 
ir materijalę būklę, sudarys tikrą džiaugsmą dvarininkams“. 

Kitus dvarininkus už darbą švietimo srityje giria. 1854 m. birželio 
4 dieną rašė p. Stavinskienei Panemunėje: „Su tikru džiaugsmu skai- 
čiau Obelių dekano paduotame pranešime apie parapijos mokyklas, kaip 
panelė Jadvyga, garbinga Tamstos duktė, uoliai ja rūpinasi Panemunėje. 
Teduoda Dievas, kad visos dvarinikų dukters sektų tokį gražų pavyzdį“. 

Panašiai Valančius rašė 1854 m. gruodžio 20 dieną Šliosbergo ir 
Dvetos dvarininkui Kazimierui Pliateriui; „Persiėmęs neišpasakojamo 
džiaugsmo jausmu, kurį man suteikė žinia, jog Tamsta teisingai ir ma- 
loniai valdai savo valstiečius ir rūpinies jų vaikų švietimu, steigdamas 
šavo dvaruose mokyklas, reiškiu Tamstai nuoširdžiausią savo padėką“. 

Valančiui rūpėjo ne tiktai mokyklas steigti, bet ir jas sutvar- 
kyti. Pastebėjęs mokykloje trūkumus, tuojau kėlė balsą. Buvo labai 
priešingas tam, kad rusai mokintų lietuvių vaikus. Tuo reikalu rašė 
1856 m. vasario 29 dieną grapui Tiškevičiui: „Darbėnų mokykloje visuo- 
met buvo po keliasdešimts mokinių. Dabar iš dekano pranešimo su 
liūdesiu matau, jog į ją keletas tebevaikščioja. Jos mnupuolimo prieža- 
stis— Tamstos įsteigta mokykla,(pavesta Davacui, priklausančiam tiesiog 
nuo mokyklų vyriausybės. Geriausi Tamstos norai liko iškraipyti. Da- 
vacas nemoka žmonių kalbos, valstiečių vaikai neturi jokios naudos, 
kai į juos kalba lenkiškai arba rusiškai. Atstumia juos didelis mokestis, 
kurį turi mokėti mokytojui. Visa tai palieku Tamstai pasvarstyti ir nuo- 
lankiausiai prašau Tamstą išrūpinti, kad į Darbėnus būtų paskirtas mo- 
kytojas, mokąs žemaitiškai, arba leistum savo valstiečiams atiduoti vai- 

kus, kur nori, ar į Tamstos mokyklą, ar į tą, kurią klebonui leidau 
steigti“, 

Dvarininkai, bijodami gausią iš vyskupo įspėjimą ar nemalonius 
žodžius, kartais vien dėlto stengėsi parapijos mokyklas palaikyti. Be to, 
buvo ir kiti veiksniai. Besiartinant 1863 metų sukilimui prieš rusų“ val- 
džią, dvarininkams buvo svarbu turėti savo pusėje valstiečius. Tais su- 
metimais Ežerėnų apskrities dvarininkai, padarę 1861 metais suvažia- 
vimą, nutarė prašyti Valančiaus, kad jis griežtai įsakytų klebonams tuo- 
jau steigti kaimuose mokyklas, patys pasižadėdami duoti mokykloms 
žemės ir lėšų. Valančius nudžiugo, gavęs tokią žinią ir pasiuntė 1861 m, 
gegužės 6 dieną dvarininkui maršalui Piotuchovui tokio turinio atsa- 
kymą: „Nuo pirmos savo ganytojavimo dienos visuomet turėjau tikslą 
šviesti žmones ir vartojau visas galimas priemones, kad būtų įsteigtos 
prie bažnyčių parapijos mokyklos. Mano norai daugelyje vietų negalėjo 
išsipildyti, ypač dėlto, kad dvarų savininkai ligi šios ne visi buvo vie- 
nodos nuomonės tuo reikalu. Dabar, kuomet garbinga bajorija, kuriai 
Tamsta vadovauji, vienbalsiai nutarė steigti valstiečiams parapijos mo- 
kyklas, dvigubai padidinsiu savo pastangas, kad toks gražus bajorijos 
sumanymas kuo greičiausiai įvyktų. Paraginsiu kunigus, kad tuojau 
imtųsi taip švento darbo ir nepagailėtų savo triūso tam reikalui įgyven- 
dinti, taip mūs brangiam ir duodančiam tokios gražios vilies. Esu tikras, 
jog garbinga bajorija, pripažindama savo valstiečiuose jaunuosius savo 
brolius ir rūpindamasi dora ir auklėjimu, ne tiktai duos lėšų mokslo 
namams pastatyti, bet ir palengvins kaimo vaikams lankyti tuos švie- 
timo namus, pašalindama visokias kliūtis, kurios trukdo užsiimti 
mokslu“. 

Valančius, neatidėliodamas, tą pačią dieną, išsiuntė aplinkraštį 
į tos apskrities kunigus, rašydamas: „Paduokite ranką garbingiems dva- 
rininkams, kurie trokšta kartu su jumis darbuotis jaunųjų savo brolių 
švietime. Neatidėliokite to reikalo rytojui, bet tuojau stokite į darbą“... 

Jau atrodė, kad dvarininkai nepagailės lėšų mokykloms, kad mo- 
kyklų skaičius padidės, tačiau mažas iš to išėjo džiaugsmas. Iš kunigų 
pranešimų vyskupui matosi, kad dvarininkai prašantiems pašalpos ku- 
nigams šitaip atsakydavę: darykite, ką norite, mes netrukdome, bet ne- 
sakė: padėsime. 

Iš to matome, kaip Valančius, įkinkydamas visas jėgas į švietimo 
darbą ir išnaudodamas visas aplinkybes, stengėsi duoti lietuvių vaikams 
lietuvišką mokyklą ir tikrai daug davė. 

Kiek parapijos mokyklų buvo įsteigta - tiksliai nustatyti negalima: 
trūksta statistinių davinių. Beveik tikslus pranešimas yra 15 dekanatų 
1853 metų. Tuose dekanatuose priskaitoma 141 mokykla su 4394 mo- 
kiniais, o valdiškų tiktai 17 mokyklų su 815 mokinių. Trūksta žinių iš 
dviejų dekanatų. Apskritai, 1853 metais Kauno gubernijoj buvo 197 pa- 
-rapijos mokyklos su 6000 mokinių. 

Iš vėlesnių laikų taip pat trūksta tikslių statistinių davinių. Pats 
Valančius, pranešdamas 1857 metais Kauno gubernatoriui apie moky- 
klas, paduoda maždaug tokį skaičių, koks buvo 1853 metais, pažymė- 
damas, kad tiksliai paduoti negalįs, nes mokinių skaičius nuolat kei- 
čiasi. Yra tiktai vieno Rietavo dekanato statistiniai daviniai, pagal ku- 
riuos 1853 metais dekanate buvo 12 mokyklų su 391 mokiniu, o po 
dešimties metų t. y. 1863 m. — 16 mokyklų su 720 mokiniais. Kaip 
matome, per dešimtmetį mokinių skaičius beveik dvigubai padidėjo, 

Iš to galima spėti, kad ir kituose dekanatuose per dešimtmetį mokinių 
skaičius galėjo dvigubai padidėti; apskaičiuojama, kad Kauno guberni- 
joj 1863 metais buvo apie 400 mokyklų su 10,000 mokinių, 

Ligi šiol žiūrėjome į parapijos mokyklas iš šalies, o dabar eikime 
į mokyklos vidų ir pažiūrėkime, kaip ji atrodo. Randame ten kelias- 
dešimts mokinių, vidutinis skaičius — 50, bet kai kur daugiau 100. 
Mokina pats kunigas, o jei pajėgia pasamdyti mokytoją -- samdo. Ku- 
nigas, neturėdamas dažnai laiko mokyti, paveda tą darbą savo vargo- 
ninkui arba zokristijonui, 


Kokia programa? Pagal Valančiaus aplinkraštį parapijos mokyklos 
tikslas — išmokinti vaikus skaityti gimtąja kalba ir katekizmo. Tačiau 
iš dekanų pranešimų matome, kad daugelyje vietų mokoma ir kitų da- 
lykų. Kai kuriose mokyklose be mokymo lietuviškai skaityti, mokoma 
skaityti rusiškai, lenkiškai, lotinų kalbos, aritmetikos, gramatikos, geo- 
grafijos ir dailyraščio. Tame šviesos židinyje mokslas tęsiasi ne taip 
ilgai, kaip dabar. Pakanka žiemos, dažnai tiktai advento ir kelių ga- 
vėnios savaičių. 

Kai parapijos mokyklų skaičius didėjo, kai lietuviai valstiečiai 
džiaugėsi jomis, Valančius sumanė 1861 m. steigti Varniuose mokytojų 
seminariją, kuri galėtų paruošti gerų mokytojų. Šis sumanymas, deja, 
negalima buvo įgyvendinti. 

Sukilimai prieš rusus davė valdžiai progą likviduoti lietuviškas 
mokyklas. Kauno gubernatorius Krigeris išleido 1862 metais gruo- 
džio 32 dieną aplinkraštį, kuriuo įsakė apskričių viršininkams uždaryti 
parapijos mokyklas. Parėdymas buvo įvykdytas. Parapijos mokyklos ga- 
lutinai buvo uždarytos 1863 metais ir mokytojų seminarijos reikalas 
taip pat palaidotas. 

Matome, kaip prieš plačius Valančiaus užsimojimus stojo dar dide- 
snės kliūtys ir trukdymai. Jis troško aprūpinti tautiečius mokyklomis, 
mokyklos —uždarytos, norėjo steigti seminariją, negauta leidimas. Kas 
beliko daryti, ko griebtis? 

Valančius ir tuo sunkiausiu metu nenuleido rankų.Sugalvojo naują 
švietimo būdą, naują mokyklą, naminę mokyklą, daraktorių vedamą. 
Kunigams patarė šitaip: „Dabar tokios mokyklos (parapijos mokyklos) 
nebegali būti naudingai laikomos: arba užtrauktų atsakomybę ant kle- 
bono, arba pargabentų į miestelį mokytoją, kuris mūsų žmonėms yra 
nereikalingas. Taigi, šių dienų sąlygose reikia sugalvoti vaikams mo- 
kinti kitos priemonės, pavyzdžiui: ragint ūkininkus, kad nusamdę darak- 
torių kaimuose mokintų savo vaikus skaityti“. 

Po tų vyskupo žodžių paplito po visą kraštą naminis mokymas. 
Valančius, trokšdamas, kad ir tokiai mokyklai gerovės, išleido visuotinį 
vadovėlį, naudingą pačiam mokytojui-daraktoriui pasiskaityti ir apskri- 
tai gerą visam lietuviškam jaunimui. Išleido jį 1872 metais vardu „An- 
tano Tretininko pasakojimai“. 

Antanas tretininkas iš Dotnuvos vienuolyno eina į kaimą mokyto- 
jauti. Surinkes ūkininkus, ima su jais kalbėtis mokyklos reikalais ir pa- 
sisiūlo jų vaikus mokinti. Ūkininkai su džiaugsmu sutinka savo vaikus 
pas Antaną leisti. Sutarė, kad viso kaimo vaikai rinksis per tris dienas 
vieno ūkiniko trobon, paskui — kito ir t.t. Taip ir padarė. Tuojau susi- 
rinko 32 vaikai, paskui prisidėjo dar 11 iš kito kaimo, susirinko viso 43 
vaikai. Patį mokytoją Valančius taip charakterizuoja: „Antanas, turįs jau 

keturias dešimtis su pyragu metų amžiaus, buvo labai dievobaimingas; 
drauge su vaikais klaupęs kalbėjo kas vakarą poterius, vaikų nemušdis 
nėjo, nusikaltusius ar sinkius gebėjo pastatyti kertelėje ir paraginti, kad 
mokytųsi, pats mokino, kaip yra sakoma, atsigulęs, nei žingsnio nuo 
vaikų neatsitraukdavo. Todėl vaikai geriau už kits kitą mokinosi“, 
Šitoje trumpoje ištraukoje Valančius iškelia rimtas pedagogines 
mintis dėl taikomos vaikams bausmės, kuri anais laikais buvo vartojama, 
Antanas pirmiausia mokina tikėjimo dalykų. Mokina dalyką giliai 
apgalvojęs ir dėsto vaikams prieinamu būdu. Kai vakare sužiba žvai- 
gždės danguje, Antanas, rodydamas jas vaikams ir apie jas pasakoda- 

Linksmas, gražus jaunuolių būrelis — tai Liet. Šv. Kazimiero 

D-jos Vydiškių skyriaus sporto sekcijos tinklasviedžio komanda. 

Sporto sekcija yra pasivadinusi „Dariaus ir Girėno“ vardu. Jos na- 

riai kiekvieną šventadienį žaidžia, sportuoja. Si komanda yra nuga- 
lėtoja visų kitų apylinkėj esančių komandų. 


mas, išveda iš žvaigždžių Dievo esimą ir pasaulio sutvėrimą. Darakto- 
rius Antanas, kaip matome, panaudoja prieinamiausį vaikams dėstymo 
būdą, pedagogikoje vadinamą indukcijos metode 

Toliau Antanas pasakoja vaikams apie gerus ir blogus darbus ir 
jų pasekas, apie savo krašto apylinkes, apie Lietuvos praeitį, apie 
išlikusias Lietuvoje pilis, apie karus su kryžiuočiais ir apie visuomeni- 
nius reikalus. 

Įdomu, kad Valančius dalyką traktuoja visuomet iš praktiškos 
kertės, prieinamai. Kalbėdamas apie naujus išradimus, nesako, 
kada ir kas išrado, bet kada jis pas mus buvo panaudotas. Pavyzdžiui, 
rašo: „Maskoliai, arbatą vartodamiesi, lyglaiku iš kinų parvežė virdulį, 
kuris mūsų krašte suvisu nebustamas. Regis pirmą virdulį 1826 metuose 
parvežė į Varnius iš Peteburgo kanauninkas Stanislovas Čerskis. Šian- 
dien kožname dvare, dvarelyj, klioštoriuje, karčiamoje, klebonijoje ir 
prie stiprių ūkininkų jį rasi“, 

. „Pirmas geležinkelis nuo Kauno ligi Liepojaus išklotas paliko 1871 
metuose, Aleksandrui II karaliaujant“ ir t. t. 

Valančius labai domėjosi Lietuvos praeitimi ir jos piliakalniais, pili- 
mis. Tad ir jo Antanas mėgsta vaikams apie tą praeitį pasakoti. Isto- 
rinius faktus ima arba iš žmonių pasakojimų arba iš istorikų, pav., 
Narbuto. . 

Antanas, pradėdamas pasakoti, stengiasi mokinius suįdominti. Jis sa- 
ko: „Vakar tarp kitų kalnų priminiau ir Senkų pilę, šiandien noriu dar ne- 
kurius dalykus apie tą pilę papasakoti — klausykities ausis pastatę ir 
išsižioje“: 

Štai ir lietuvių karas su kryžiuočiais ant Girdžduto kalno: „Atėjus 
po pile, prasidėjo baisi muša. Vokiečiai -stipravo, žemaičiai nepasidavė. 
Vokiečiams, su geležinėmis blekomis apsidarusiems, neveiku buvo ka- 
bintis į kalną. Kuriam besikabinant žemaitis kaip drožš su bumbulu 
prie lenciūgo bizūno prikabintu — ir ritasi žemyn, it kamuolys“. 

O kaip įdomiai Valančius moka nupiešti lietuvių kariuomene! Skai- 
tome: „Karalius Mindaugas įleidė į Kuršą pirma tiktai keturis tūkstan- 
čius žemaičių... Pajuto tą dalyką vokiečiai, skubėjo išginti žemaičius, 
bet aiškiai pamatė ties upe Durben bestovinčias dideles krūvas žemai- 
čių Ir suprato esant patį karalių Mindaugą. Zemaičiai vienos rindos 
buvo apsidarę su meškomis, kitos — su taurynomis, kitos — su vilkais, 
dar kitos — su briednomis. Ant jų galvų kyšojo ragai taurų, builių, ožių 
ir briedžių. Ant kitų galvų pritaisytas arklių uodegas vėjai plakstė. Vo- 
kiečiai tokius pamatę persigando'“... 

Valančius savo pasakojimo būdu ir įdomiais išsireiškimais moka pa- 
traukti jaunimą ir priversti jį skaityti. Jo Antanas, norėdamas, kad vaikai 
nenuobodžiautų, pasakoja jiems labai įdomiais išsireiškimais charakterin- 
gus gamtos reiškinius. Sako: „Metuose 1872, po žiemos būtinai nešal- 
tos, lyglaiku išaušo pavasaris dideliai šiltas. Kovo mėnuo jau buvo 
karštas. gegužės dar karštesnis. Lijo tankiai, žolė su rugiais kiust, kiust 
regimai augo. Žmonės tai regėdami vėpsojo, it žemaitis geležėlę rades. 
Tuomi tiktai negerai, jogei gegužės mėnuo labai buvo audrotas. Po 
karštos dienos vos ne kožną vakarą iš Palangiškės jūrės kildavo juodi 
debesiai, nuo dviejų perkūnų gianami. Perkūnai spardės, it arkliai išpe- 
nėti nesuvaldomi. Barstė su didia kruša, it prancūzai su geležies kul- 
komis iš savo naujų kriušinių. Pas Vilkiją, Raudondvaryje, Paboiske ir 
taip toliaus išmušė jau išplaukusius rugius. Pas Varnius ir Vaištokių 
dvarelyj keturis kartus spyrė perkūnijos ir be kokio reikalo sudegino 
penkis trobėsius. Bjauru ir veizdėti:... Netoli nuo Utenų vaikiuką beakė- 
janti — pakšt, nudaužė, o arkliai sveiki pasiliko. Stiprius, atkaklius, sL- 
berbėjusius medžius — trokšt, trokšt, sulaužė, kitus it girtus iš kojų 
išvertė, pakarnėms karklams čiupriną audra gerai iškeduliavo, bet pačių 
neišvartė. Jei mažus gyvulėlius — ėraičius, žąsis lauke užlenkė — gyvų 
nepaliko. Kas dar ypatingesnis: netoli nuo Raudondvario, ant Romaškių 
žemės nukrito keturi narai ir trys antys. Tuos paukščius taip audra nu- 
žudė, jog nors buvo sveiki, tačiau palėkti negalėjo. Ryto metą 9 die- 
noje gegužės žmonės atnešė parduoti į Kauną du dar gyvu naru. Netoli 
nuo Bukančių — tekšt, tekšt nukrito iš debesų trys lydekos: visų di- 
džiausioji svėrė dvidešimt du svaru. Iš kokių vandenų tas žuvis ir 
paukščius audra pagavo ir atbugino—kas gali žinoti, Tačiau, girdi, žinau, 
nes pats valgiau“, 

Visi Valančiaus pasakojimai ir pamokinimai turi praktišką pobūdį, 
pritaikintą gyvenamoms sąlygoms. Jis judina ir visuomenės reikalus, 
Peikia įsigalėjusius visuomenėje blogus papročius, mokina atsargumo 
su svetimais žmonėmis. „Vaikų knygelėje“, pasakodamas apie guvų 
Vincę, sako: „Mūsų žmonės labai veikiai kožnam ir plep, kas pakliuva, 
Ta pasaka mokina: ne greit te galint svetimiems parodyti širdį savo“. 
Rnų laikų visuomeninius santykius ir blogumus, kurie kenkė tautiniems 
reikalams, Valančius atvaizduoja trumpame pasakojime ir daro iš to 
išvadą. Jo Antanas pasakoja vaikams: „Krakiny arba Krakinavoje neper- 
senai gyveno ant savo žemės Šeškus, kuris, kaipo bajoras, vadinosi 

eškevičia. Buvo tai vyras, užvis jaunystėje niekuomi nedėtas, rašyti 
ir skaityti mokąs ir gan dievobaimingas. Nuvažiavęs šventą rytą į Kra- 

Šiame paveikslėlyje matome Lietuvos pajūrio vaizdą. Tai įdomiausia Europos gamtos 
grožio retenybė, kuri pritraukia iš visos Lietuvos ir viso pasaulio daugybę keliauninkų. 


kinavą, nestovėjo šventoriuje, pypkės ten nerūkė, bet ėjo į bažnyčią, 
padoriai meldėsi, pamokslo žemaitiškai sakomo klausė, po visam paga- 
liaus nei prie klebono nelindo, bet važiavo tuojaus namo. Kiti bajorė- 
liai, negalėdami sausi pro karčiamą pravažiuoti, paprastai į tas ėjo, iki 
išvakarų trūko, gėrė, barėsi, mušėsi ir pusnaktyje girti namo grįžo. 
Šeškus priešingai, karčiamų nelankydamas, lyglaiku blaivus namelius 
savo pamatė. Gaspadorystė jam klojosi, skolos neturėjo; dar buvo gra- 
žaus veido — todėl bajoraitės laižėsi į aną veizėdamos, kožna norėjo 
už ano tekėti, 

Reikia žinoti, kad Landos apylinkėje vos ne kožnas bajoras ant 
savo rėžio turi karčiamą. O tai dėlto, idant arielkos nereikėtų toli ieškoti. 
Savo susiedų paveizdą sekdamas, ir Kazimieras pastatė ant savo žemės 
karčiamėle ir įleidė žydą Maušą. Randos sulygo ant metų keturias de- 
šimtis rublių. Žydas Kazimierui, kaipo savo ponui, visomis sylomis sten- 
gėsi įtikti — važiuojąs jo reikaluose ir viską guviai padaryti sugekėjo. 
Džiaugėsi bajorėlis tokį randorių gavęs. Betł atėjus metų galui, Mauša 
atskaitė visą randą už imtą arielką. Kazimieras pradėjo per nelaimę 
gerti. Antrą metą ne vien randos negavo, bet dar primokėjo Maušai 
tris dešimtis rublių už imtą arielką. Šeškevičia pavirto į tikrą girtuokl]į. 

Negana to. Mauša išmokino jo šeimyną gerti ir vogti. Samdyti 
berniukai, neturėdami pinigų, naktimis nešė jo javus nevėtytus, šieną, 
linus, vos išmintus, ir gaudavo nuo jo arielkos. Mergaitės kasė bulves, 
rovė morkas, rinko kiaušinius, kad gautų arielkos. Mauša jas čestavojo, 
Taip žydas prakuto, bet Kazimieras ir duonos pritruko. 

Kad Mauša gyrėsi didiai mylįs poną savo, Kazimieras šiokį daty- 
rimą padarė: vieną kartą pavadinęs žydą tarė: ,„Maušeli, užėjo pavoji 
metai (1831), gal mane vyresnybė kratyti, o aš turiu šiokias tokias knin- 
gas—ar negalėtumei paslėpti?“ Mauša atsakė: „O kodėl ne, kame yra 
tos kningos?“ Šis parodė, Mauša nunešes įkasė į šieną stoginėje. Vakare 
taip padaręs, rytą metą atėjęs tarė: „Nu, pon, ar duosi man tris šimtus 
rublių?“ Kazimieras klausė: „Už ką?“ Zydas tarė: „Nu, kaip gi, tamsta 
turi negeras kningas, aš danešiu vyresnybei, kad neduosi!“ Ponas su- 
pykęs išginė žydą. Užpuolė sprauninkas su žandarais namus, žydas 
parodė kningas, bet tos buvo neginamos: Aukso Altorius, Gramatika, 
Geografija ir kitos iškalų kningelės. Tas visas sprauninkas atėmęs nu- 
siuntė prie vyresnybės, kuri, geras radus, vėl jam atidavė. Mauša... 
sakėsi tiktai juokavęs, atnešė Kazimierui barielkėlę arielkos ir cukraus 
galvelę ir vėl įsipirko į mylistą pono. 

Šeškevyčia tėvas, pavirtęs į girtuoklį, įgavo džiūti ir nesenas mirė. 
Sūnus Justinas dailiai jį palaidojeęs apėmė tėviškę... Justinas, kaipo 
pamokintas, gavo kažikame žemaitiškas mažas kningeles, parašytas apie 
dalykus anos gadynės ir balsu skaitė. Išgirdusi tai Marė, samdyta mer- 
gelė, naktyje nuėjo prie Maušo ir apsakė: „Mūsų ponaitis turi kningeles 
vyresnybei priešingas“. Sugrįžo vėlai jau apigirtė ir atgulė greta Petro- 
nelės savo draugės. Ta klausė: „Kame buvai?“ Ši atsakė: „Buvau prie 
mūsų Maušo“. „Ką ten dirbai?“ — „Et norėjau pasakyti“. Tarė Petro- 
nelė: „Ką tokį pasakyti?“ „Kad ponaitis turi kningeles“. Petronelė: „Nu 
ką, ar pasakei? Ši: „Pasakiau, tiktai meldžiamoji neišsitark kam norint. 
Justinas aną dieną pabarė mane už tinginį — atgiežiau apmaudą“. Tai 
pasakiausi užmigo. 

Petronelė ankstesniai už Mare kėlusi pasakė Justinui, kurs bere- 
giant kningeles paslėpė. Mauša rytą metą davė žodį žandarams, kurie 
atvykę kratė namus Justino, bet kningelių nerado. Vienas žandaras, 
žinodamas Mare danešus, drožė anai per ausį ir tarė: „Oi, prakeikti jūs 
žemaičiai, meldžiatiesi, spaviedojatiesi, tačiau nei kokios meilės artimo 
neturite? Už stiklą arielkos parduodate brolius savo: Oi, jūs katalikai, 
kaip šunys pasali veiziate tiktai, kaip įkąsti kitus! Zydai, tautoriai apgina 
savuosius, tyli, o jūs neklausiami sakote. Tu, Mare, darodyk dabar, ką 
danešusi — jei nedarodysi, uždarysiu tave kalinyje!“ Taip ir padarė. 
Nuvedęs į Krakinavą laikė dvi nedėli uždarytą. Paskiaus nieks jos 
nebsamdė, sako Baisogalos parakvijoje gavusi vietą. | 

Justinas, nebįmanydamas kaip Maušą nusikratyti, naktyje pagal gerą 
vėją pats uždegė savo karčiamą“... 

Rusai, pastebėję, kad ir naminis mokymas atlieka beveik tą patį 
uždavinį, ką ir parapijos mokyklos, ir šitokį mokymą visai suvaržė. 

Dabar tikrai atrodė, kad lietuviškam jaunimui nebėra galimybės 
šviestis. Valančius tačiau ir dabar nenuleidžia rankų. Įsako tėvams, moti- 
noms, mokyti savo vaikus patiems namie. Tokiu būdu susidarė žinomos 
mums motinos mokyklos, vargo mokyklos, kur lietuvė motina prie ra- 
telio ir balanos mokė savo vaikučius skaityti. Prasta mokykla, bet vei- 
kianti, Valančius tai žinojo, todėl kreipėsi į motinas, nes „motina, rašo 

Valančius, veikiau pakliuva į vaikų širdis“. Motinos išmokino savo vaikus 
skaityti ir, kai Valančius ėmė spausdinti savo knygeles Prūsuose, o pa- 
skui ir kiti lietuvių inteligentai, lietuvių jaunimas mokėjo jas skaityti ir 
įvertinti. 

Valančius buvo susirūpinęs ir vidurinių mokyklų moksleiviais. Bū- 
damas Varnių kunigų seminarijos rektorium, norėjo joje įvesti lietuvių 
kalbą, bet tas jam nepavyko. 

Po 1853 metų, kai rusai visomis priemcnėmis ėmėsi slopinti visa, 
kas lietuviška, Valančius ir tuo pavojingu momentu reikalauja, kad 
gimnazijose ir progimnazijose lietuviai mokiniai bent tikybos mokintųsi 
lietuviškai. Tuo reikalu rašė į Vilniaus mokyklų apygardos kuratorių 
Kornilovą. Koks to rašto turinys galima spręsti iš Kornilovo atsakymo, 
duoto Valančiui. 1864 metais rugpiūčio 21 dieną Kornilovas rašo: „Tamstos 
raštą į mane rugpiūčio 10 dienos dėl katalikų tikybos mokymo žemai- 
tiškai Kauno gubernijos gimnazijose ir progimnazijose buvau įteikes 
general-gubernatoriaus nuožiūrai. Dabar gavęs iš general-gubernatoriaus 
atsakymą rugpiūčio 19 dienos, kuriame jis nepripažįsta naudingu daiktu 
daryti kokias nors išimtis Kauno gubernijos gimnazijoms ir progimna- 
zijoms ir leisti jose mokinti katalikų tikėjimo ne rusiškai, bet žemai- 
tiškai, siunčiu to rašto kopiją“. 

Valančius visuomet turėjo galvoje kaimo jaunimą. Rašė jam kny- 
geles, kurias jaunimas su džiaugsmu skaitė. Paliko jaunimui „Vaikų 
knygelė“, „Paaugusių žmonių knygelė“, „Palangos Juzė“, „Antano Tre- 
tininko pasakojimai“. Be to, parašė ir išleido Prūsuose kelias knygeles 
be parašo, kuriose ragino kovoti su pravoslavija ir rusinimu. Buvo tai 
„Perspėjimai“, „Prajautimas“, „Vargai Katalikų Bažnyčios Lietuvoje 
ir Žemaičiuose“, „Iš tamsybės ved tiktai kelias teisybės“. 

Savo knygelėse į kaimo jaunimą Valančius ragina mokytis amatų. 
„Paaugusių žmonių knygelėje“ duoda tokį vaizdelį: Bajoraitis Steponas 
iš Krakių parapijos sako savo žmonai: „Ar žinai ką, Marijona? Mūsų 
krašte gana turime artojų, šieno piovėjų, bernų ir piemenų kiek reikiant, 
bet maža tėra amatininkų. Juk šitai mūsų pačių parakvijoje vos ne visi 
kalviai, kurpiai, siuvėjai, malėjai, dailydės, odininkai vien yra ar vokie- 
čiai iš Prūsų atsivilkę, ar žydai, ar rusų steiviai. Mes turime prie jų eiti 
melsti, kad mums ką padirbtų, padirbus brangiai užmokėti. O dėlko tai? 
Jog patys, it mulkiai, nesugebame to padaryti? Argi negeriau būtų, kad 
mūsų pačių žmonės mokėtų tai padirbti, ko reikalaujame?... Nejau mes 
esame taip neakyli, kad negalėtume to išmokti, ko išmoksta kitų šalių 
žmonės?... Todėl savo vaiką nė į kokius mokslus neleisdamu, atiduokiva 
geriems amatininkams ir tolei neleisktva skirties, kolei kaip vien reikiant 
neišmoks savo amato“. 

Lyg tęsinys tos minties yra knygelėje „Palangos Juzė“, kur rašo: 
„Pačiame pajūryje, Palangos miestelyje, buvo ūkininkas Jonas Viskanta, 
katalikas, pasiturįs žmogus. Jisai vedęs moterį iš Kretingiškių, Elze 

ikšnelę, turėjo sūnų vardu Juozapą. Tą vaiką pramokino truputį rašto 
Palangos altarista, kunigas Jonas Baužinskis. | 

Jau paugterėjusį sūnų tėvas vesdavosi silkelių žvejoti, pleksnių 
gaudyti, menkių meškerioti ir kerpių su gintarais iš jūros vilkti. Bet 
žuvies nebelaimėdamas, vieną kartą sako savo moterei: „Ar žinai ką, 
motin? Mūsų pajūrio smiltis mažai teduoda duonos, aš ketu Juzę nu- 
vežti į Klaipėdą, kad amato išmoktų“. Elžbieta atsakė: „Teisybė, amatą 
mokėdamas nepritruks duonos“, 


Ai | JAUNIMO DRAUGAS 14 Nr. 


Taip pašnekėjęs, vieną rytą tėvas pasikinkė arklius, pasisodino 
į ratus vaiką ir išvežė į Klaipėdą, kaip ožaitį į turgų, be-be bliaunantį. 
Nuvažiavęs, pristatė Juzę prie meisterio ir sutarė, kad jis čia per dvy- 
liką metų mokysis drabužių siūti. 

Vos trejiems metams praslinkus, parėjo į Palangą Juzė. Tėvas, jį 
pamatęs, tarė: „Kas tai yra, sūnau, ko grįžai? ar paviešėti, ar visiškai? 
Sis atsakė: „Tėveli, visiškai parėjau ir ne vien parėjau, bet išbėgau, 
nebegalėdamas tverti. Mano meisteris piktas begalo, kad jį giltinė pa- 
gautų! Vos išėjęs į miestą truputį užtruksiu, tuojau sugrįžus šmaukšt- 
šmaukšt su bizūnu per nugarą! Dar, sako, tu leiši, rakali, valgysi mano 
duoną, o nieko nedirbsi, aš tau parodysiu, kame blezdingos žiemavoja!“ 
Atsakė tėvas: „Meisteris tau davė šmaukšt-šmaukšt su bizunu, o nuo 


—— 


Liet. Šv. Kaz. D-jos Brėslaujos apskrities skyrių atstovų suvažia- 
vimo (š. m. XI-3—4) Apse dalyviai su, prelegentais. Vidury, gilu- 
moj, kun. prof. V. Taškūnas — Liet. Sv. Kaz. D-jos pirmininkas. 


manęs gausi čiakšt-čiakšt su lazda; ko grįžai ne laiku, mokslo nepabai- 
gęs?“ Juzė, bučiuodamas tėvui ranką, tarė: „To nebereikės, tėveli, aš 
jau moku gerai čikšt-čikšt sukirpti ir dailiai susiūti. Ne ponams juk 
drapanas siūsiu, bet žmonėms; dėl dirbimo mažiaus teuždirbsiu, bet 
duonos turėsiu“, 

Tėvas nusileido ir Juozas išėjo į pasaulį duonos ieškoti. Po ket- 
vefių metų pagrįžo namo vedes ir gerokai pinigų uždirbęs. Kaimynai 
atėjo Juozą splankyti, o Juozas jiems pasakojo savo kelionės įspūdžius. 
Taip per tryliką vakarų Juozas nupasakoja, kur žmonės geri, kur blogi, 
kas pas juos taisytina. Pasakoja apie žmonių papročius, apie jaunimo 
gerus įpročius ir apsileidimus. 

Žodžiu, nebuvo tos srities, kurios Valančius būtų savo raštuose ne- 
palietės, Visi reikalai, kurie mums šiandieną rūpi, rūpėjo jau tuomet 
Valančiui, 

Valančiaus įdėtas darbas į švietimo sritį ncnuėjo niekais. Žmonės 
pamėgo jo mokyklą, klausė jo žodžių, skaitė jo knygeles, o patį auto- 
rių jaunimas su džiaugsmu sutikdavo ir išlydėdavo, kai lankė parapijas. 

Vyskupas, norėdamas įsitikinti, kiek jo darbas švietimo srityje 
randa pritarimo žmonėse, įsakė kunigams kalėdojant surašinėti tuos, 
kurie moka skaityti. Matome tokius Valančiaus darbo rezultatus: Rietavo 
dekanate mokančių skaityti 1853 m. buvo 11,296 žmonės, po 10 metų — 
25,330. Per dešimtmetį mokančių skaityti skaičius daugiau, kaip dvigubai 
padidėjo. Zarasų dekanate jaunimo mokančio skaityti 1853 metais buvo 
vos 369, o po vienerių metų jau—937. Per metus beveik trigubai padi- 
dėjo. Plungės parapiioj 1853 m. mokančių skaityti buvo išviso 1,037, 
o praėjus dešimčiai metų — 6,667. 

Valančius išmokino savo vyskupijos gyventojus skaityti. Kai 1897 
metais buvo padarytas visuotinis gyventojų surašymas, Kauno gubernia 
priskaityta prie šviesiausiųjų visoj Rusijoj. 


Sutraukdami kas pasakyta, galime tvirtinti, kad Valančius buvo tikras 
savų tautiečių, o ypač jaunimo bičiulis, 

Steigė parapijos mokyklas. Jas uždarius, suorganizavo kaimucse, 
naminį mokymą. Trukdant ir tokį, kreipėsi į motinas, maldaudamas, 
kad jos pačios išmokintų savo vaikus lietuviškai skaityti. 

Panaikinus lietuvių spaudą, jis pirmas išleidžia savo knygeles Prū- 
suose ir orgenizuoja pirmuosius knygnešius, kurių pėdomis nuėjo pas- 
kui tūkstančiai, nebijodami bausmių ir net tolimo Sibiro. Jis parengė 
dirvą tiems lietuviams inteligentams, kurie 1883 m. ėmė leisti „Aušrą“ 
ir kurių pastangomis buvo laimėta lietuviškos spaudos laisvė 1904 
metais. 

Valančius, pamatęs savo darbo vaisius, nudžiugo, ir viename laiške 
į tikinčiuosius rašo: „Tikrai tai stebuklinga Dievo malonė, tai iš paties 
dangaus balsas atidarė akis ir ausis mažutėliams — žemaičiams ir lie- 
tuviams, apie kuriuos skambi žinia paplito beveik po visą pasauli. Malonu 
buvo paklausyti, kaip visi kraštai „gyrė mano viskupiją ir gėrėjosi jos 
gražiu pavyzdžiu. Garsi žinia apie Zemaitiją ir Lietuvą apibėgo greit po 
pasaulį, užmiršta mūsų tėvynė, klausydama Sv. Bažnyčios, liko vėl garsi 
ir didi tarp žmonių“. 

Valančius taip buvo pamilęs savo žmones, kad prieš mirtį testa- 
mento laiške į tikinčiuosius sako: „Norėčiau ir numiręs būti jums 
naudingas“. 

Labai gilios prasmės šitie žodžiai. Jie sako, kad Valančius buvo 
paaukojęs visas savo jėgas tautiečių gerovei. 

Apie vyskupą Valančių galime tad pasakyti A. Jakšto žodžiais: 

„Devynius talentus turėjęs, mūs“ vadove, 
Nė vieno tu iš jųjų neužkasei į žeme; 
Šviesk ir toliau mūs“ tautai, vesk ją į gerove, 
Te iš tavęs ji šviesą, blaivybę, dorą semia“. 
Juozas Maceika, 

JONAS ČEKAUSKAS. | 
Prieš skurdą! 


Į kovą, i kovą, brangusis jaunime, 

Prieš skurdą, prieš vargą pakelkim kardus. 
Drąsa ir vienybė mūs žygius težymi, 

Mes laimėn atkelsim vartus! 


Nors kalnais suvirstų keliuosna mūs’ kliūtys, 
Sužydus jaunystė nušluos. 

Te dreba žmogelis menkutis, 

Jaunimas, kaip ąžuolas, stos. 


Mes obalsį kilnų širdin įsirašę, 
Kovas laimėsime didžias. 
Tik laimę savajai šaliai atnešę 
Mūs rankos ilsetis galės. 


Neliūskime, broliai, nors audros ir ūžia, 
Mes pergalės bimnus giedokime joms. 
Garbė gžuolams, ką audroje palūžo, 
Ne nendrėms, ką amžiais svyruos. 


] kovą, i kovą, brangusis jaunime, 
Prieš skurdą, prieš tamsą naktų. 
Kovoti, laimėti ir ryžtis mes gimę, 
Nelaukim, kad laimė pati ateitų! 


Kaip auga lietuvių literatūra. 


Šiuo savo slraipsneliu norėčiau trumpai peržvelgti mūsų brolių 
Nepriklausomoj Lietuvoj literatūrinį darbą. Žinia, negalima peržvelgti jo 
viso. Pasitenkinsim tik tuo, kas ten įvyko ir vyksta paskutinėmis dieno- 
mis. O rašyti tikrai yra apie ką. Dabar juntamas ten ypatingas pasiry- 
žimas rašyti, rašyti daug, rašyti gerai. Išstumti iš apyvartos svetimas 
knygas, o pateikti skaitytojams savų — lietuviškų originalais ar verti- 
mais — jaunųjų Lietuvos rašytojų šūkis. 

Dabar lenktyniauja dvi knygų leidimo įstaigos „Spaudos Fondas“ 
ir „Sakalo“ B-vė. Ir abiem sekasi. Rašytojai kreipiasi ir į vieną ir kitą, 
nes norai jų, kad knyga nebūtų pasenusi, o priešingai, šviežia, aktuali, 
Tai troškimas visai pamatuotas, nes ar labai ką sudomins visokios 
pasakaitės, kai tuo tarpu gyvenimas vyksta pas mus ir šalia mūsų 
įvairus ir komplikuotas, pilnas literatūros ir kietos tikrovės. Tad dabar- 
tinių N. Lietuvos rašytojų tikslas—panaudoti tą gyvenimo tikrovę visose 

literatūros srityse. Galima drąsiai pasakyti, tai jiems vyksta. Kas mūsų 
nesižavėjo Liudo Dovydėno ar Vinco Romano novėlėmis ir apysakaitė- 
mis. O tokių rašytojų dabar ten yra jau gan skaitlingas būrelis. 

Šiemet baigiama spausdinti Sigfridės Unsetės romanas, vardu „Kri- 
stina“. Jau išėjo 8 minėto romano dalys; 7-ji — „Giminaičiai“ ir 8-ji — 
„Kaltieji“ išėjo iš spaudos paskutinėmis spalių ir pirmomis lapkričio 
mėn. dienomis. Paskutinė 9-ji romano dalis jau spaudoje. Romaną 
vertė Juozas Zagrakalis. Jau išėjo Vlado Butterio roman vardu „Už ką“ 
trečias tomas, kuris pavadintas „Vampyro naguose“. Išspausdinta Pearl 
Buck romano iš kiniečių gyvenimo | dalis, vardu „Geroji Zemė“. 

Be to, žinoma rašytoja Bronė Buivydaitė — Tyrų Duktė įteikė „Sakalo“ 
B-vei leisti apysaką, vardu „Auksinis Balnelis“. 


Liet. Šv. Kazimiero D-jos Moterų Skyriaus Valdyba Tverečiuje. 
Viduryje sėdi p. T. Stasiūnaitė, skyriaus pirmininkė, 


„Sakalo“ Bendrovė išspausdino ir daug kitų knygų: dramų, poemų, 
lirikos, vaikams apysakaičių. Iš rašytojų bei poetų sutinkame šias pa- 
vardes: Balys Sruoga, Stasys Anglickis, K. Zupka, J. Mackevičius-Nord, 
Simas Sužiedėlis. Knygų pavadinimai skamba šitaip; „Baisioji naktis“ — 
1905 m. revoliucijos drama, „Septynios didžiausios nuodėmės“ — poema, 
„Balsas žemei“ — lirika. Daugelis monografijų ir dvi knygos apie Abi- 
siniją. | | 

„Spaudos Fondas“ neatsilieka nė žingsniu. Čia randame jauno 
rašytojo Stepo Zobarsko novėlių rinkinį, vardu „Anapus miško“. Anks- 
čiau Zobarskas savo novėles skyrė tik vaikams, dabar jau ir suaugu- 
siems. Ir pas patį autorių matyti žymi pažanga. Mokytojas J. Petrulis, 
kuris neseniai parašė ir išleido dramą, vardu „Antanas Strazdelis“, dabar 
„Šviesos“ knygyno lėšomis išspausdino dviejų veiksmų „Pirmojo prizo“ 
komediją. A. Tyruolis (Marijampolėje) išvertė į lietuvių kalbą garsaus 
vokiečių poeto Jono Fridriko Šilerio „Giesmė apie Varpą“. Tai vėl pui- 

kus leidinys, kurį visa mūsų visuomenė galės neišpasakytai grožėda- 
mosi ir gėrėdamosi paskaityti. „Žaibo“ B-vė išleido Rooul de Navery'o 
romaną iš ispanų gyvenimo, verdu „Ispanų Mykolas Angelas“. Vieną 
tokį Mykolą Angelą žinome italą, bet tai ne anas. Cia kalbama apie 
ispanų tapytoją ir skulptorių Alonso Kano, kurs nužudė savo žmoną, 
buvo apkaltintas ir gyvenimą baigė vienuolyne. Jis tat yra šio romano 
didvyris. 

Žinia, visų leidinių čia nesuminėjau. Jais galima būtų užrašyti 
visą mūsų laikraštį. Tiek daug jų yra! Deja, mes vos mažą dalelytę tų 
leidinių galime gauti. 

Spaudai paruoštų knygų taip pat virtinės. Kai kurias jų suminėsiu: 
Stasio Būdavo romanas, vardu „Mokytojas Banaitis“, kuriame vaizduo- 
jamas mokytojų ir provincijos inteligentų gyvenimas. J. Talmanto su- 
redaguotas Simano Daukanto „Būdas Senovės Zemaičių ir Aukštaičių“; 
P. Tarasenkos „Praeities Vartai“ — pasaka; J. Kossu-Aleksandravičiaus 
„Dievai ir smūtkeliai“ — straipsniai įvairiomis literatūros ir visuomenės 
gyvenimo temomis; V. Bičiūno „Teatro mėgėjams vadovėlis“; Balio 
Sruogos „Aitvaro teisėjas“ —trijų veiksmų eiliuota pjesė; J. Marcinkevi- 
čiaus trijų tomų romanas vardu „Mes ateinam“; F. Neveravičiaus „Dienos 
ir naktys“ — romanas; Vaidilutės dviejų tomų romanas, vardu „Tėviškė“; 
K. Šimonies „Girių giesmė“ —iliustruota poezija ir daug, daug kitų. 

„Spaudos Fondas“ tačiau šiais visais savo ir kitų B-vių leidiniais 
nesitenkina. Jis sugalvojo kažką nepaprasta — „Literatūros Panteoną“., 
Jis gerai suprato, kad garsiųjų pasaulio rašytojų verstinės literatūros 
mūsų knygos rinkose labai maža, na, ir sumanė leisti atskirais nume- 
riais vadinamąjį „Literatūros Panteoną“. Turinys jos bus įvairus ir įdo- 
mus. Pirmąją seriją sudarys: Viktoro Hugo 2—3 tomų romanas, vardu 
„Zmogus, kuris juokiasi“, suomio Johanes Linankoskio „Pabėgėliai“—ro- 
manas, Pranc Verfel „Abiturientų dienos“—romanas, Bernard Šou „Juo- 
doji mergaitė ieško Dievo“, Aleksiejaus Tolstojaus romanas vardu „Pe- 
tras Didysis“, kurio bus net 3 didžiuliai tomai. 

Taip „Spaudos Fondas“ sudarys visą biblioteką puikiausių ver- 
timų, kurie jau šį mėnesį, berods, išeis į plačiąją Lietuvos visuomenę. 
Kaip jau anksčiau pasakiau, negalima visos mūsų brolių, Nepriklauso- 
mosios Lietuvos piliečių, darbuotės gausumo nieku būdu, palyginti, 
trumpo straipsnio rėmais aprėpti. Baigdamas norėčiau pabrėžti, kad pas 
mus rašymui ir leidimui nėra menkiausio noro. Jau keliolika metų, kaip 
mūsų krašte daugelis rašo, o beveik nieko neparašė, nes kas-gi galėtų 
spręsti apie kūrybos gausumą, kai tepasirodė viena kita vos šiaip taip 
išmaigyta apysaka. O visa kita, tur būt, pelės lizduosna suveja. 


V. R. 

DIDIJį MENININKĄ ATSIiMINUS. 


(Mikalojaus Konstantino Čiurlionies 60 metų sukaktuvių proga). 


Yra žmonių, kurie savo giliu protu, geležine valia nuveikė dide- 
lius darbus ir savo tautos ainiams paliko didelį palikimą. Jie savo pa- 
siaukojimu ir triūsu kėlė Lietuvos garbe. Šiandieną mes jais didžiuo- 
jamės, nes jie išgarsino Lietuvos vardą visame pasaulyje ir tiesė mūsų 
tautai naujus ateities kelius, vedė Lietuvą nepriklausoman gyveniman. 


+ 


Mikalojus Konstantinas Čiurlionis — genialusis lietuviškojo meno hūrėjes, 
tapytojas ir muzikas. 


Tų garbingų vyrų eilėse, kurie pasitarnavo savo tautos gerovei, 
matome ir didįjį Lietuvos dailininką — genijų Mikalojų Konstantiną 
Čiurlionį, nuo kurio gimimo šių metų rugsėjo mėn. 22 dieną sukako 


lygiai 60 metų ir 24 metai, kai beširdė mirtis išbraukė jį iš gyvųjų tarpo. 

Stabterėkime ties jo darbais ir prisižiūrėkime Genijaus asmenybei. 

Mikalojus Konstantinas Ciurlionis gimė 1875 metais rugsėjo mėn. 
22 dieną garsioje savo padavimais Dainavos šalyje, Varėnos miestely— 
Dzukijoje. Jo tėvas buvo nežymus vargoninkas. 

Dainava—gražus kraštas, o ypatingai Merkinės, Druskininkų, Ratny- 
čios ir Varėnos apylinkės pasižymi savo gamtos grožytėmis. Per Vare- 
nos miestelį vingiuoja Merkys ir pliuškendamas per akmenis seka lie- 
tuviui gūdžias, garbingos praeities pasakas, godas. O aplink, kiek tik 
akimis užmatai, smėlio kopos ir miškai. Kur tik pažvelgsi, visur gražu, 
malonu, kiekvieną džiugina ir širdį ramina. Šiame gražiame Lietuvos 
kampelyje Mikalojus Ciurlionis praleido savo ankstyvas kūdikystės die- 
nas, kur puiki. gamta turėjo jam didelės įtakos. 

Nepaprasti jauno Ciurlionies gabumai pasireiškė labai anksti. Jis 
penkerių metų berniukas jau pradeda skambinti pianinu. Iš pradžių, tiesa, 
iš klausos. Paūgėjęs imasi sistematingai mokytis muzikos, skambina 
iš gaidų. Pirmuosius žingsnius nurodė tėvas. Be to, dr. Markevičius, 
baigęs Maskvos konservatoriją, pastebėjęs jauno Mikalojaus nepapras- 
tus gabumus, ragina jį mokytis muzikos ir pats jį moko. Maža to, dr. 
Markevičius pažino Plungės kunigaikštį M. Oginską. O kunigaištis buvo 
didelis muzikos mėgėjas, turėjo savo dvare orkestrą, be to, buvo įstei- 
ges net muzikos mokyklą. Dr. Markevičiaus paskatintas, kunig. Ogins- 
kas 1888 metais paima M. Ciurlionį, dar visai jauną, vos 13 metų, 
į savo muzikos mokyklą, kurioje jis mokėsi ketverius metus. Taip pat 
grojo ir jo rūmų orkestre. 

Pakliuvęs į gražų Zemaitijos kampelį, turi progos prisižiūiėti ne- 
paprastoms žemaičių krašto grožybėms — kryžiams, smūtkeliams, kurių 
daug stovi pakelėse ir šiaip įvairiose vietose.Sužavėtas žemaičių gam- 
ta, Mikalojus palinksta į tapybą. Cia jis pradeda pirmuosius paišymo 
žingsnius. Pirmieji bandymai— gamtos vaizdai. Plungėje žybtelėjo Čiur- 
lionies menininko talentas. Bet nemeta ir muzikos. Priešingai, pradėtąjį 
darbą varo toliau ir baigia Plungės muzikos mokyklą. 

Tuo laiku jis sukomponijavo keletą muzikos dalykėlių, kurie kunig. 
M. Oginskui patiko. Kunigaikštis, matydamas didelius Ciurlionies gabu- 
mus, savo pinigais siunčia jį į Varšuvos konservatoriją. Cia per šešeris 
metus Ciurlionis mokosi pas žymiausius anų laikų muzikus: Ružicką, 
Noskovskį ir kitus. Besimokydamas Varšuvos konservatorijoje, M. Ciur- 
lionis parašė daug įvairių kompozicijų, preliūdų, nokturnų. Jie buvo 
palankiai įvertinti ir skambinami,. 

1900 metais Ciurlionis pabaigė Varšuvos konservatoriją pirmuoju 
mokiniu ir greitai pagarsėjo kaipo žymus kompozitorius. Mat, 1902 
metais lenkas Zamojskis paskelbė muzikos konkursą. M. Ciurlonis jau 
buvo sukomponavęs simfoninė poemą, vardu „Miškas“ ir pasiuntes jį 
konkursan laimėjo pirmąją premiją. Be to, beveik tuo pačiu metu pe- 
sirodė jo muzikos veikalai — „Polonezas“ ir „Fuga“. 

Kunigaikštis M. Oginskas džiaugėsi Čiurlionies muzikos laimėji- 
mais ir nutarė siųsti jį į užsienį muzikos žiniu pagilinti. Ir štai, tų pa- 
čių 1902 metų rudenį Mikalojus Ciurlionis išvažiavo į Leipcigo konser- 
vatoriją mL-ikos mokslo testi, 

Bestudijuodamas Leipcige, M. Čiurlionis gauna progos atlankyti 
Drezdeną ir susipažįsta su gražiausių paveikslų galėrijomis. Ciurlionis 
Jomis pradeda gyventi, ir jo sieloje vėl atgyja ankstyvoje jaunystėje 
blykstelėjęs dailės pamėgimas. Tuo metu netikėtai mirė kunigaikštis 

M. Oginskas, o drauge su jo mirtimi nutrūko ir Mikalojaus Čiurlionies 
studijos. Jis grįžta Varšuvon ir pradeda tapyti. Gyvenimo sąlygos buvo 
labai sunkios, nes duonos kąsnį reikėjo užsidirbti muzikos pamokomis. 

1904 metais M. Čiurlionis pradeda lankyti Kauzino meno mokyklą, 
paskui Dailės Akademiją. 

Jau Leipcige jis atsidėjęs studijavo įvairius mokslus, kaip astra- 
nomiją, matematiką, fiziką, Filozofiją, Šventąjį. Raštą, ieškojo tiesos, 
pasaulio pažinimo paslapčių. Meno mokyklon Ciurlionis atėjo kaip filo- 
sofas, mintytojas, tiesos, grožio, turinio ir formos sintezės ieškotojas. 

Po kurio laiko nustojo lankęs meno mokyklą ir ėmė savarankiškai 
kurti, tapyti. Pirmieji jo kūriniai: „Juozapo sapnas“, „Varinis žaltis ty- 
ruose“, „Laidotuvių“ ir „Audros“ ciklai padarė didelio įspūdžio. Salia 
tapybos darbų Čiurlionis nepamiršta ir muzikos, komponuoja toliau, har- 
monizuoja lietuvių liaudies dalnas ir kita, 


V sa ———N ANT LIT T — CT ———— S AT 


M. K. Čiurlionies paveikslas — Pasaka, meno žinovų labai aukštai įver- 
tintas kūrinys, 


S Varšuvoje Čiurlionis susipažįsta su Volmanų šeima, kuri tampa 
Ciurlionies meno globėja. Ji supirkinėja jo paveikslus, o apie Volmanų 
šeimą būrėsi daugelis anų laikų menininkų. Tų pačių Volmanų dėka 
Ciurlionis gauna progos atlankyti Juodosios jūros pakraščius — Krymą 
ir Kaukazą. Be to, grįždamas užsuka į Miuncheną, Šveicariją, Tyrolį, 
Vieną, Prahą ir kitur. 

Ši kelionė dailininkui Čiurlioniui tūrėjo didelės reikšmės. Sugrįžęs 
sukuria daug vertingų meno kūrinių, kaip šit: „Žalčio sonatą“, „Jūros 
sonatą“, „Zodijako ženklus“, vėliau „Pavasario ir Saulės sonatas“, 
„Rex“ ir kita. x 

1907 metais Mikalojus Konstantinas Ciurlionis atvažiuoja Vilniun 
ir čia apsigyvena. Vilniuje M, K. Ciurlionis ėmėsi lietuviško darbo. 

Uoliai dirba steigiant „Lietuvių Dailės Draugiją“. Kartu su mūsų daili- 
ninkais: A. Žmuidzinavičiumi ir P. Rimša rengia pirmąsias meno paro- 
das, organizuoja lietuviškus chorus. Taip pat čia parašo garsią simfo- 
ninę poemą „Jūrą“. 

Begyvendamas Vilniuje, susipažįsta su rašytoja Sofija Kymentaite 
ir 1909 metais ją veda. Po to kuriam laikui išvažiuoja į Petrapilį. Cia 
susiduria su garsiais rusų dailininkais, kaip Cudovskiu, Benua, Bilibinu 
ir kitais. Jų kviečiamas M. K. Ciurlionis išstato savo kūrinius meno 
parodose Petrapilyje ir Maskvoje. Jo meno kūriniai rusų dailės kritikų 
įvertinami palankiai ir sukelia didelio susidomėjimo. Ciurlionis pagar- 
sėjo kaipo nepaprastas, originališkiausias dailininkas. 

Bet Ciurlionis per daug dirbo, per didelis buvo jo vaizduotės įtem- 
pimas. Jis susirgo nervų liga ir 1911 metais balandžio mėn. 12 dieną 
atsiskyrė su šiuo pasauliu. Zinia apie jo mirtį visus sujaudino, palietė 
ji ne tik lietuvius, bet ir svetimtaučius, i, 

Vilniuje, Petrapilyje ir Maskvoje surengta Ciurlionies kūrinių pa- 
rodos. Rusai išleido Ciurlionies monografiją. Be to, plačiai paminėjo 
genijų ir iškėlė jo didžią asmenybę lietuvių, rusų, lenkų, latvių ir kitos 
spaudos. Rusų dailininkas Cudovskis rašė: „Dabar, Čiurlioniui mirus, 
kultūrinio Lietuvos atgimimo veikėjai kelia jį kaip tautinį dailininką. 
Ne mums apie tai spręsti, tačiau nuostabus jojo savotiškumas visoje 
dabartinėje dailėje verčia mus pripažinti, jog jisai iš tikro buvo leistas 
nepaliestųjų savo tautos jėgų. Džiugu manyti, jog šis nepaprastas genijus 
nebuvo atsitiktinis likimo žaislas, bet — didžiosios ateinančios lietuvių 
dailės pirmtakūnas“.., $ 

Neilgai gyveno M. K. Ciurlionis, vos tik 35 metus, bet jo darbai 
labai gausingi. Jis visą savo gyvenimą dirbo menui, tiesiog degė menu 
jo širdis ir per.anksti sudegė. Kaip muzikos, taip ir tapybos srityje palił o 
mums neįkainojamas brangenybes. Jo muzikos kūriniai net ir dideliems 
muzikams neįkandami, neprieinami. 

Geniališkizusias M. K. Ciurlionies muzikos kūrinys yra simfoninė 
poema, vardu „Jūra“. Muzikos žinovas kompozitorius Stasys Šimkus 
sako: dar nėra tokio orkestro, kuris pajėgtų tą didįjį muzikos kūrinį 
išpildyti. 5 

Iš to matyti, kad Ciurlionies būta nepaprasto muziko — genijaus. 

Tapybos srityje M. K. Ciurlionis dirbo tik penkeris metus, bet paliko 
joje amžiais neišdildcmus pėdsakus. Geniališkoje Ciurlionies kūryboje 
atsispindi lietuvių tautos dvasia, jos gelmėse glūdįs misticizmas, pa- 
linkimas į liryką, melancholija. Jo meno kūriniai labai orįginalūs, sun- 
kiai suprantami arba visai neprieinami. d 

Zymiausi M. K. Ciurlionies dailės kūriniai yra šie: „Rex“, „Zalčių 
sonata“, „Chaosas“, „Saulių sonatos“, „Žvaigždžių sonata“, „Jūros 
sonata“, „Zodijako ženklai“, „Pasaulio sutvėrimo“ ciklas, „Vytis“ ir 
daug „kitų. 
$ Ciurlionies meno kūriniai surinkti ir sudėti didžiojo genijaus vardo— 
Ciurlionies Galerijoje Kaune. Tai yra gražiausias lietuviškojo meno 
muziejus. È 

Peranksti beširdė mirtis pakirpo genijaus M. Ciurlionies gyvybės 
siūlą ir pergreit šalta Vilniaus Rasų kapų žemelė priglaudė didįjį proto 
ir dvasios galiūną su jo didžiuoju talentu. 


cH 


V. Gr. 

Viskas eina rudeniop. 


„Žalia girelė jau geltonuoja 

— Mano širdelė jau markatnuoja. 
Oi, lylia—lylia; oi, lylia lylia. 
Mano širdelė jau markatnuoja“. 


Ši liaudies dainelė nusiskundžia, kad, kai jau viskas eina rudeniop, 
pasidaro žmogui kažko gaila, liūdna ir labai tuščia sieloje. Liūdi gamta, 
liūdi ir žmogus. Gal dėl to, kad gamta, sako, yra geriausias ir ištiki- 
miausias žmogui draugas. 


Vienas iš meniškiausių Čiurlionies paveikslų — Pasaka. 


Žmogus, patekęs gamtos prieglobstin, mato linksmą, žavintį, pilną 
energijos, džiaugsmingą gyvenimą, ypač kai pavasarį gamta puošiasi 
akį verenčiais jaunystės žaliais rūbais; kiekvienas augalėlis ryžtingai 
krauna jaunystės žiedą. Pumpurėliai, vėjo i visas šalis supami, maudosi 
šiltuose auksinės saulės spinduliuose. Zvėreliai, paukšteliai ir kitoki 
gyvūnėliai, pradėdami naują gyvenimą, patogiai taisosi lizdelius. Ir taip 
viskas gyva, linksma, žavėtina. Atrodo, lyg esąs patekęs į rojų ir 
džiaugsmui galo nebūsią. 

Bet pavasaris, kaip žavingas sapnas dingsta, o jo vieton ateina 
rimta vasara. Vasaružė išbarsto žemę gražiausiais Dievo kūriniais ir pri- 
pildo aplinkumą svaiginančiu meilės kvapu. Pakyla ūžėsys, triukšmas. 
Kas tik gyvas, visi įvairiais balsais gieda amžiną gamtos džiaugsmo 
himną. Bet ir tai neilgai tetrunka. 

Pagaliau viskas nutilsta, ir vasara, kaip didžiulis gaisras, užgesta, 
Visa gamta nenoromis, lėtai rengiasia žiemai. Visur įsiviešpatauja rami 
melancholija, rudens tyla. Tuomet žmogaus sieloje neapsakomai griaudu. 
Ir norėtųsi kažkur bėgti, išgąstingai rėkauti, šūkauti kažko klaustis kur 
dingo žaliosios, žydinčios pievos, kur dingo tas kregždžių, lipdžiusių 
pakraikėse lizdus, skardus čirškėjimas; kur pražuvo bitelių zvimbimas, 
mašalėlių harmoningas zirzėjimas ir visos gamtos gyvybės džiaugsmas?.. 

Ehh... eini žmogus gyvenimo plačiuoju vieškeliu ir stebiesi, kad taip 
viskas ūmai keičiasi. Nieko nėra patvaraus, amžino, o gyventi tenka tik 
iliuzijomis. Argi nenuostabu? Atitrūkusio, pageltusio klevo lapo judėji- 
mas prieš saulę panašus į peteliškių skrajojimą. Argi nekeista? Kas 
liūdniausia ir nebegyva —panašu į tai, kas linksmiausia ir gyva. Ir taip 
viskas sukasi amžinuo'u ratu. 

Zygioji žmogus į tą tolį, kur visų keliai subėga, ir galvoji, kad 
ir tau po džiaugsmingo pavasario, triukšmingos vasaros artinasi rūstus 
ruduo ir tau reikės, kaip tam pageltusiam klevo lapui, atitrūkti nuo 
gyvybės kamieno ir dingti užuomaršoj. Kitaip negali ir būti, nes viskas 
eina rudeniop... Juozapas Bajoraitis. 


V. DIBMEDYS. || 
Suolių šuoliais! 


Ei, jaunuoliai, Ei, jaunuoliai, 

šuolių šuoliais šuolių šuoliais 

knygą, laikraštį, žurnalą 
paskaitykim iki galo, 

nors ir snausti noras ima, 
nors ir linkstam sustingiman. 


mes nulėkime į sritį, 
kur knyga sukūrė ugnį, 
spinduliai kur kaip saulutės 


į krūtinę mum įsminga. 22 R 
Ei, jaunuoliai, 

Ei, jaunuoliai, šuolių šuoliais! 
šuolių šuoliais! sr 


Ei jaunuoliai, 
šuolių šuoliais 


Ei, jaunuoliai, 3 x 
šuolių šuoliais į gyvenimo platybes 


mes nugraužkim kietą spyną, 


darban leiskim savo mintį kad kalenamom gėrybėm 
ir rankas tingias kaip vilką, kurtum laimę pirmutinę 
griaukim pastatus tamsos ir pavasarį pražydusį, 

[ir krimskim nors dabar ruduo vėlyvas, 
juodą duoną, plutą pilką. ir žiema gili artėja, 


ir šalti pašiušę vėjai. 
Ei, jaunuoliai, 
šuolių šuoliais! 


Ei, jaunuoliai, 
šuolių šuoliais! 

Vilniaus Lietuvių Mokytojų S-gos dešimtmetis. 


Pašiususiu stogu, pasvirusiomis durimis stypso maža dūminė pir- 
kutė. Žemi, siauri Jos langeliai užkamšioti įviairiais spalvotais skarmas- 
lais, šykščiai įleidžia vidun saulės spindulių. 

Viduje, purvinos aslos pasieny pora lovų, ant stalo višta ant lango 
gaidys. Prie pečiaus duzga pakulinis ratelis. Prie verpėjos kojų ant ka- 
ladėlės sėdi vaikutis. Sukrupusiose nuo šalčio rankutėse laiko elemen- 
torių ir „beabe ceace“ slebizuodamas eina pirmasias „klases“. 

Tai vėl prie uždengtų langų apystalė prisėdusi vaikų ir pusbernių. 
Pasidėję storas iš Prūsų atgabentas maldaknyges, uolaus, senyvo, kar- 
tais tik skaityt mokančio, daraktoriaus padedami, brenda pirmuosius gal 
ir paskutiniuosius mokslo barus, Tai mūsų, Vilniaus krašto mokyklų, vaizdai 
anų laikų, kada į Lietuvą pradėjo skverbtis iš Prūsų „Aušros“ spindu- 
liai, kada Kudirkos „Varpas“ pradėjo šaukti: „Kelkite, kelkite,.. gana 
tamsoj lindėti, 


—————————3 

Lietuvių Mokytojų Sąjungos iniciatoriai ir steigėjai. Iš kairės dešinėn: V. Šekštelė, 
J. Grybauskas ir S. Švogžlys. 


——— L m —————— m m -—— 


Nenuostabu, kad mažai ką pažadino tie pirmieji spinduliai ir maža 
kas išgirdo to varpo garsą. .Tik vienas kitas nugalėjęs milžiniškas kliū- 
tis, ir išėjęs mokslus kunigas ar šiaip retas lietuvis inteligentas. Pla- 
čiosios minios laukė smarkesnio spindulio ir balsesnio varpo skam- 
bėsio. 

Net ir vėliau, prieš karą, jei atsirasdavo vienas kitas lietuvis inte- 
ligentas, turėdavo duonos kąsnio ieškoti tolimoje Rusijoje ar kur nors 
užjury. Krašte viešpatavo svetimieji. Durtuvo prispausta skurdo lietu- 
viška knyga, lietuviškas laikraštis, merdėjo ir lietuviška naminė mokykla. 

Ne kitaip buvo ir priešpaskutiniais laikais. Pati gyvenimo eiga 
buvo nenormali. Kiekvienas tautinis ir kultūrinis darbas buvo varžomas. 
Žinoma, tokiose sąlygose negalėjo būti ir kalbos apie organizuotą sa- 
vąją mokyklą. 

Tik nutilus žiaurioms karo audroms, blykštelėjus laisvės pragie- 
druliams ir Vilniaus krašto lietuvis pasijuto galingesnis, kai kur suprato 

reikalą šviestis ir šviesti savo mažutėlius. Vienur kitur patys tėvai samdė 
daraktorius, kurie, vaikščiodami po pirkias, mokino vaikus skaityti ir rašyti. 

Vėliau, įsikūrus lietuvių švietimo draugijoms, sodžius susilaukė 
organizuotos paramos, ir apmiręs visam krašte kultūrinis gyvenimas 
sutvaksėjo nauju gyvybės ritmu. Metai į metus stodavo į darbą dešim- 
tys naujų darbininkų, netgi nebaigę mokslų, skubėdavo į sodžių ir 
aukodavo jaunąsias savo jėgas mažųjų tautiečių švietimui. Atvykę 
į sodžių jaunieji švietėjai rado tą pačią priešaušrinę mokyklą, rado tą 
pačią tamsią aplinkumą. Karo išvargintam, nuplikintam, ekonominiai 
nuskurusiam krašte darbo pradžia buvo sunki ir varginga. Trūko ati- 
tinkamų butų, švietimo darbui priemonių, kelią grindė šimtai nelauktų 
kliūčių, įvairių trukdymų. Kasdien spaudė įvairių netikėtumų našta, ku- 
rią vos tegalėjo pakelti pirmą Vilniaus krašte bevarydami kultūrinę vagą 
jauni mokytojai. 

Savo pareigas jie ėjo su pasišventimu ir ištverme, kad tik įvyk- 
džius pavestą jam darbą, uždėtas švietimo ir auklėjimo pareigas. Dar- 
bas buvo atsakomingas — tautos valios podiktuotas, bet podraug tikrai 
sunkus. Daugelio sunkumų pats vienas mokytojas negalėjo nuveikti, 
daugelio gyvenimo klausimų išrišti. Reikalavo viens kito fizinės ir dva- 
sinės paramos, reikėjo draugiškos, vieningos talkos. Ir taip pamažu 
brendo mintis, kad didesnis bendradarbių—mokytojų susibūrimas atneštų 
daugiau Vilniaus kraštui lietuviškos šviesos. Šių ir kitų priežasčių ver- 
čiami, mokytojai dažnai gvildendavo profesinės organizacijos reikalic- 
gumą, kur visi mokytojai galėtų suderinti savo nuomones, aptarti švie- 
timo reikalus ir kitus bendrus klausimus. 

1925 m. iniciatorių grupei—p. J. Grybauskui, p. V. Sekštelei ir ki- 
tiems ypatingai susirūpinus buvo įsteigta Vilniaus Lietuvių Mokytojų Są- 
junga, kuri užsibrėžė tikslą — jungti lietuvius mokytojus į vieną drau- 
giją, teikti savo neriams moralės, materialės ir teisinės pagalbos, gerinti 
darbo sąlygas, kelti savo narių kultūrinį ir fizinį poaukštį. 

Pirmaisiais metais atlikta visi parengiamieji organizaciniai darbai. 
Patvirtinus įstatus, padaryta formalus susirinkimas, kur išrinkta M. S-gos 
Valdyba ir kiti organai. Pirmąją Sąjungos Valdybą sudarė p. P. Tamu- 
levičiūtė — pirmininkė, p. B. Šičkaitė— vicepirim., p. M. Cenytė—sekret. 
p. St. Matijošaitis—iždin. ir kun. K. Cibiras—narys be ypatingų pareigų. 

Pirmaisiais gyvavimo metas M. S. Valdyba, tarp kita, rūpinosi 
steigti rejoninius skyrius, į kuriuos privalėjo įsirašyti to rajono moky- 
tojai. Ir taip buvo įsteigta Valkinykų, Švenčionių, Vilniaus, Gervėčių, 
Ratnyčios, Dūkšto ir Kalesnykų skyriai. Centro Valdyba siųsdavo į tuos 
skyrius instruktorius — prelegentus, kurie skaitydavo paskaitas ir duo- 
davo reikalingų nurodymų. Tie skyriai neparodė didesnio veikimo, mer- 
dėjo. 1929 metais Centro Valdyba mėgina atgaivinti tų skyrių veikimą, 
reorganizuoti, bet tai nepavyko. Gyvenimo sąlygoms diktuojant, ilgainiui 
šie skyriai likvidavosi. Tik Švenčionių skyrius visą laiką pavyzdingai 
veikė ir šiandie savo judrumu bemaž pralenkia pačią S-gą. 

Mokytojų S-ga įvairiems reikalams aptarti kasmet kartą ar dukart 
(Kalėdų ir Velykų atostogų metu) šaukia savo narių metinius suvažia- 
vimus, kur svarsto įvairius klausimus, skaito paskaitas ir referatus. To- 
kių bendrų suvažiavimų M. S-ga per 10 gyvavimo metų padarė 16, kur 
paskaityta per 50 paskaitų, surengta 3 vakarai su vaidinimais, akademija, 
revija ir keliolika įvairių pramogų. 

Kuo įdomavosi pirmaisiais gyvavimo metais S-gos nariai, kokius 
nagrinėjo klausimas pasako skaitytų suvažiavimuose paskaitų temos: 
1) Mūsų krašto mokytojo padėtis (V. Šekštelė), 2) Mokytojo darbai 
liaudyje (J. Grybauskas), 3) Reikia šviesti tėvai (B. Sičkaitė), 4) Dabar- 
tinis mūsų sodžius ir jo kultūra (Krečius), 5) Alkoholis ir mokytojas 
(kun. K. Čibiras), 6) Švietimo būdai už mokyklos sienų (Lelka), 7) Mūsų 
pradžios mokykla teisės šviesoje (V. Budrevičius), 8) Visuomeniškas 
darbas sodžiuje (A. Petkelis). 

Jau tik iš šių paduotų paskaitų temų matome, kad mokytojai 
stengėsi vispusiškai pažinti darbo dirvą, švelninti aplinkumą ir tiesti 
joje kuo patogiausius švietimui kelius. Mokytojai aiškiai suprato, kad 
tik tada vaikai geriau mokinsis, bus jie geriau aprūpinami, uoliai siun- 

Pedagoginė Mokytojų S-gos Sekcija. 


čiami mokyklon, kada patys tėvai bus susiprate, todėl stengiasi šviesti 
ir tėvus. Zodžiu, mokytojai naudojo visas priemones, visus galimumus, 
kad tik didesne šviesos žiburį įnešus šiaudinėn pastogėn. 

Mok. S-ga nemaža rūpinosi ir savo narių ateitimi. Ne kartą kla- 
beno kuratorijos ir kitų švietimo valdžios įstaigų duris, reikalaudami 
atitinkamų kursų, egzaminų mokytojo kvalifikacijoms įsigyti. 

Mok. S-gos nariai stengėsi pažinti savo kraštą, tam tikslui 1928 m. 
surengė ekskursiją po Brėslaujos ir Švenčionių apskritis. Rengė išvyką 
Nepr. Lietuvon ir Latvijon, bet ne nuo S-gos priklausomų aplinkybių 
neįvyko. 

Nemaža M. S-ga rūpinosi ir grynai profesiniais — pedagoginiais 
reikalais, Tam tikslui 1927 m. įsisteigė speciali pedagoginė sekcija, bet 
žymesnių, be vaikų darbų suruoštos Vilniuje parodos, veikimo žymių 
nepaliko. 

Mokytojai daug rūpinosi folkloro rinkimu. Rinko patys ir kitus ra- 

gino rinkti, Žodžiu, mokytojai, šalia savo tiesioginių pareigų, gyveno 
visais visuomenei rūpimais reikalais. 

Nuo pat įsisteigimo M. S-ga turi savo knygyną. Pirmaisiais metais 
turėjo 1253 knygas, kurių 507 buvo centralinizme M. S-gos knygyne, o 744 
buvo rejoninių skyrių knygynėliuose. Paskutiniais metais M. S-ga turi 
centre 608 knygas. Kaip matome, mokytojų knygynas nepadidėjo. Buvo 
keletas priežasčių. M. S-ga neturėjo nuolatinio buto, lėšų ir gyvenan- 
tiems provincijoje mokytojams sunku buvo naudotis knygynu. Visai 
kitaip atrodo M. S-gos Švenčionių skyriaus knygynas, kuris šiandie turi 
per 2.000 tomų. Ten kitos sąlygos. Visi nariai gyvena arti, visuomet gali 
užeiti į knygynėlį, pakeisti knygas, todėl yra prasmės mokėti ir tam 
skirtą mokesnį. 

Kas kart sunkėjančios gyvenimo sąlygos vertė M. S-gos narius 
susirūpinti savo narių ateities klausimu. Jau nuo 1928 metų dažnai 
svarstomas savišalpos reikalas, kuris buvo realizuotas tik 1932 m. įku- 
riant savišalpos kasą. 

Mokytojų S-gai vadovauja kasmet renkama 5 narių valdyba su pir- 
mininku priešaky. Paskirais metais M. S-gai vadovavo: p. P. Tamulevi- 
čiūtė, p. H. Horodničius, p. P. Karazija (dvejus metus), p. K. Aleksa, 
p. V. Budrevičius (trejus metus) ir dvejus paskutiniuosius metus S-gos 
pirmininku yra p. Vinc. Martinkėnas. M, S-gos valdybos per 10 metų 
padarė 85 valdybų posėdžius ir kelioliką pasitarimų. 

M. S-gos garbės nariais yra dir. Juozas Kairiūkštis ir p. Vincas 
Budrevičius. 

M. S-gon stoja bemaž visi mokytojai, dirbą sodžiuje ir mieste. 
Pirmaisiais metais buvo narių apie 60, o šiais paskutiniais per 150. 
Šiais metais M. S-ga įsigijo nuolatinį butą, kur telpa S-gos rastinė ir 
knygynas. i 

Paskutiniais metais pasikeitus mokytojo darbo charakteriui, pasi- 
keitė ir suvažiavimuose svarstomos temos. Dabar mokytojai svarsto 
netiek vaikų auklėjimą ir mokinimą, kiek jaunimo gyvenimo ir jų švie- 
timo reikalus. Dabar svarstoma ir ieškoma kelių kovai su ekonominiais 
sunkumais, sodžiaus nutautinimu ir doroviniais sodžiaus negalavimais. 

Sunku ir neįmanoma siauruose mūsų laikraščio puslapiuose nupiešti 
Mok. S-gos 10-ties metų veikimo istoriją ir mokytojo nuveiktus darbus 
sodžiuje. Tik apybendriai tenka konstatuoti, kad uoliausi lietuviškos kul- 
tūros skleidėjai, mūsų tautiečių žadintojai, sodžiaus teisių gynėjai ir 
plačiųjų masių švietėjai yra mokytojai. Sunku rasti sodžiuje draugiją 
ar jos skyrių, kur šiokiu ar tokiu būdu neremtų mokytojas. Jie dažnai 
skyriui vadovauja, skaito paskaitas, ruošia vakarėlius, mokina chorus, 
platina lietuvišką spaudą ir atlieka kitus reikšmingus visai lietuvių 
tautai darbus. 

Minint Lietuvių Mokytojų Sąjungos dešimtmetį tenka palinkėti 
mūsų mokytojams, kad ir kitą dešimtmetį taip garbingai pajėgtų eiti 
tautos jiems skirtas sunkias pareigas ir toliau neštų tą lietuviškos 
šviesos žibintą į šiaudinę pastogę, Iengvindami savo tautiečių vargus 
ir tuo būdu kurdami šviesesnį ir laimingesnį savo kraštui rytojų. 

Romuvietis. 

O. MICIŪTĖ, 
Tėvynei. 


(Vil. Liet. Stud. 5-gos 10-čiui kantata). 


Tėvynei aukojam jaunąsias jėgas, 
Jai giesmę gražiausią nupinsim! 
Jos klonis ir sodus, pilkas bakužes 
Šviesa ir žiedais išdabinsim! 


Mūs dienos pribrendo audros sūkuriuos 
Ir akys aušros pasigedo... 

Pradėjome sėją tėvynės laukuos, 
Teisybei ieškodami vado. 


Išpuošime meile tėvynės kelius, 
Krūtinėje saulę parnešim... 

Statysim jai rūmus, lyg rytas skaidrius, 
Jos skambiąją garbę surasim! 


Ryžtingai, kaip vienas, ištiesim rankas, 
Vartus mes atversim žinyčios! 

Tėvynei aukosim tik meilės aukas, 

Te saule nušvinta jos gryčios! 


OAFFAVAAALFAFVFAVAVALFAFBAFFVAVAFLAB06A 
Apie sutartis. 


Sutartis yra tai dviejų ar daugiau asmenų susitarimas, pagal kurį 
kiekvienas asmuo turi atlikti tam tikras prievoles. Sutartis turi būti pa- 
sirašyta savo noru. Jeigu sutartis yra sudaryta prievarta ar apgaulingu 
būdu, tai ji visai negalioja ir neturi teisinės reikšmės. 

Raštiškai sudaryta sutartis vadinasi kontraktu. Kontraktų negali 
sudaryti nepilnarnečiai asmens, psichiniai ligoti ir tie, kuriems toji teisė 
yra teismo sprendimu atimta. Todėl prieš pasirašant sutartį reikia pa- 
tikrinti, ar tas, su kuriuo daroma sutartis, turi teisę laisvai su savo turtu 
elgtis. Prie pardavimo aktų reikia patikrinti, ar pardavėjas yra iš tikrųjų 
to daikto savininkas. 

Kontrakte turi būti aiškiai ir suprantamai nurodyta, ką abidvi šalys 
pasižada atlikti. Visos sąlygos turi būti taip suformuluotos, kad paskiau 
nekiltų jokių neaiškumų ir ginčų. Sutartis turi būti parašyta kuo pa- 
prasčiausiai, nes kas prie sutarties prideda įvairias neaiškias sąly- 
gas, tas tikrai sutarties nenori vykdyti ir visuomet ieškos progos, rei- 
kalui esant, kontraktą panaikinti. Kontrakte visuomet galima pridėti 
įvairūs priedai, pastabos, kaip pav. daikto pirkimo pirmenybė ir kita. 
Kontraktas pradeda galioti, kada abidvi pusės jį pasirašo. Pasirašius, 
žinoma, reikia pažymėti kontrakto sudarymo data, 


366 | JAUNIMO DRAUGAS 11 Nr. 


Parduodant nejudomą turtą, pirkimo- pardavimo aktas yra suda- 
romas pas notarą ir apie tai pranešama hipotekos skyriui (jei nejudo- 
mas turtas hipotekoj yra pažymėtas). | 

Sudarant kontraktą reikia sumokėti žyminis mokesnis. Sutartis 
tačiau ir be žyminio mokesčio galioja, bet sudarantieji už tai gali gauti 
pabaudas. Žemiau paduodu porą sutarčių sudarymo pavyzdžių: 


a) Pirkimo — pardavimo sutartis. 


Sudarant pirkimo-pardavimo aktą reikia: 1) išvardyti sudarančiuo- 
sius sutartį asmenis ir tuos, kurių leidimas sutarties sudarymui yra 
reikalingas; 2) tiksliai pažymėti parduodamo daikto stovis ir forma, pav., 


Mokytojų S-gos ekskursija Vilniaus apylinkėje 1929 m. 


skaičius, svoris matas, padėtis ir panašiai; 3) pažymėti sutart es vertės 
sumą ir atlyginimo mokėjimo terminą ne skaičiais, bet raidėmis; 4) nu- 
rodyti terminą, būdą ir vietą, kurioj daiktas kitam kontrahentui bus 
įteiktas; 5) pažymėti kitas sąlygas ir pastabas (jei jos yra numatytos); 
6) paduoti kontrakto sudarymo datą ir vietą; 7) abidvi šalys pasirašo 
savo vardą ir pavardę. 

Toks kontraktas atrodo taip: 

Mes, žemiau pasirašę, Juozas Pošiūnas, valstietis iš Variakalių 
sodž. Švenčionių vals. ir apskr.—iš vienos pusės ir Jonas Grotas Api- 
namų viensėdžio, Švenčionių vals. — iš kitos pusės pasirašome su- 
tartį sekančiais dėsniais: 

1) Jonas Gzrotas parduoda Juozui Pošiūnui 20 statinių rinktinių 
bulvių, amerikoniškos rūšles, ta sąlyga, kad statinė bulvių svers 800 kg. 

2) Juozas Pošiūnas pasižada užmokėti už statinę bulvių 30 auks. 

3) Juozas Pošiūnas pasižada sumokėti sutarties sudarymo dieną 
p. Grotui 200 auks., kaipo atlyginimo dalį, likusius 400 auks. užmokėti 
1935 m. spalių mėn. 15 d., pristačius bulves Variakaliuosna. 

4) Jonas Grotas pasižada sumokėti Juozui Pošiūnui 200 auksi- 
nų, kaipo išlaidų atlyginimą, jei šios sutarties neišpildys. 
5) Juozas Pošiūnas išsižada savo įteiktų 200 auks., jei šią sutartį 
nutrauks. 
6) Žyminį mokesnį pasižada abidvi šalys užmokėti pusiau. Ši su- 
tartis buvo sudaryta ir pasirašyta dviejuose egzemplioriuose, po vieną 
kiekvienam kontrahentui 1935 m. rugpiūčio 20 dieną Švenčionyse. 


(—) Juozas Pošiūnas. (—) Jonas Grotas, 
b) Nuomos kontraktas. 


Nuomos kontraktu vadiname sutartį, pagal kurią vienas asmuo iš- 
nuomoja kitam daiktą nurodytam laikui ir už apibrėžtą atlyginimą. Per 
tą laiką gali jis tą daiktą naudoti nepakeisdamas jo substancijos (su- 
dėties). | 

Tokiame kontrakte reikia: 

1) išvardinti kontrahentų pavardės; 2) tiksliai apibrėžti išnuomo - 
jamą daiktą ir jo naudojimo būdą; 3) nustatyti nuomos didį ir jos mo- 
kėjimo terminą (pav., kiekvieno mėnesio 5 d.); 4) nurodyti laiką, kuriam 
daiktas yra išnuomojamas; 5) nurodyti pašalines kontrakto sąlygas ir 
pastabas; 6) pažymėti kontrakto pasirašymo laiką ir vietą, pasirašyti 
vardą ir pavardę. 

c) Darbo sutartis. 


Ira tai tokia sutartis, kada vienas pasižada kitam asmeniui tarnauti 
arba atlikti kokį nors darbą, už atlygį pinigais ar kitais daiktais. Tokios 
rūšies kontrakte reikia: 1) išvardinti asmenis, kurie sutartį pasirašo; 
2) apibrėžti darbo rūšį ir sąlygas, o taip pat ir laiką, per kurį darbas 
turi būti atliktas; 3) nustatyti atlyginimo didį ir būdą; 4) nustatyti, kiek 
laiko (valandų) per dieną turi būti dirbama; 5) pridėti pašalines sąlygas 
ir pastabas; 6) pasirašymo laikas ir vieta, parašai. 

Cia buvo pateikta tik trys kontraktų pavyzdžiai, pagal kuriuos 
galima jau pačiam suformuluoti ir kitokios rūšies sutartys. 

Teisutis. 

Vergija senovėje ir dabar. 


Vergija — tai pančiai, kuriuose surakinti skursta ir merdi žmonės, 
prarade fizine ir dvasine laisve. Zmogus be šių ypatybių — vadinamas 
vergu. Vergas — besąlyginiai atsidaves savo ponui, dirba jam juodžiau- 
sius ir sunkiausius darbus be jokio atlyginimo. Vergas nebuvo laiko- 
mas asmeniu, bet daiktu. Jo ponas—savininkas galėdavo su juo įvai- 
riai elgtis. Kartais už menkiausį nusikaltimą nužūdydavo, pamesdavo 
arba parduodavo. 

Vergijos pradžią, beabėjo, davė karai, kurių metu paimti nelaisvėn 
žmonės buvo paverčiami vergais. Vėliau vergijon patekdavo žmonės 
už bausmes, skolas, blogą šeimininkavimą savo turtu. Laikui bėgant, 
vergų skaičius sparčiai augo. | 

Labiausiai paplitusi vergija buvo žiloje senovėje Rytų tautose. Ten 
dar ir šiandieną galima užtikti vergijos pėdsakų. 

Pagal Indų įsitikinimus, Brama, sutvėręs žmones, padalijo juos 
į 4 klases. Kiekvienai jų paskyrė atskiras pareigas ir teises. Paskutinė 
klasė — vergai. Jie gimdavo ir mirdavo belaisviais. Sunkus ir vargin- 
gas jų buvo gyvenimas. Nežmoniškai būdavo išnaudojami, parduodami 
ir užmušami už menkiausį nusikaltimą. Už rankos pakėlimą prieš laisvą 
žmogų būdavo grūdama jiems į gerklę įdegintas peilis, už papikti- 
nančius žodžius pilama į ausis ir lūpas karštas aliejus. Vienintelis jo 
nusiraminimas buvo mintis, kad išliuosuos jį iš vergijos geradarė mirtis. 

Graikijoj vergija buvo visuomeninio ir politinio sutvarkymo pa- 
grindas. Net dauguma mokslininkų buvo nuomonės, kad vergija sutin- 
kanti su gamtos dėsniais. Ponas negalįs vergo nei mylėti nei gerbti, 
lygiai kaip netinką ponui pamilti savo arklį ar jautį. 

Vergų Graikijoj buvo daug didesnis skaičius, negu laisvų žmonių. 
Atikoj 20-čiai tūkstančių laisvų gyventojų atitiko 400 tūkstančių vergų. 
Sparta turėjo jų 244 tūkstančius. Korintas 460 tūkstenčių ir Egina 470 
tūkstančių. Šie milžiniški skaičiai rodo, kaip labai buvo paplitusi vergija 
Graikijoj. Beveik visi vergai dirbo žemę, išskyrus tuos, kurie dirbdavo 
fabrikuose ar kasyklose. 

Delos Chios, Samo, Kipro salose, pagaliau Efeze ir Atėnuose buvo 
tam tikros vergų mūgės, kurios aprūpindavo vergais visą Graikiją. Net 
ir neturtingas graikas turėjo įsigyti nors vieną vergą, turtingesni turė- 
davo jų po keliasdešimtis, o turtuoliai šimtus ir tūkstančius. Vergai pas 
graikus buvo teisiškai iš dalies apsaugoti. Atėnuose negalėjo ponas 
savo vergo užmušti, tačiau turėjo teisę jį skriausti, kankinti ir sužeisti. 
Pabėgusius vergus graikai bausdavo mirtimi. 

Peleponeso karo metu išliuosavo graikai 2.000 vergų už didvyriš- 
kumą, kurį parodė besikaudami su priešu. 

Gaikų pilietis, pašauktas teisman liudininku, pabrėždavo, kad ver- 
gus smarkiai kankinąs ir mušąs, nes kitaip nebuvo tikima jo tvirtini- 
mams. 

Platonas, didžiausias graikų išminčius, pabrėžia, kad su vergais 
reikia žiauriausiai elgtis, kiekvienu atveju reikia juos kankinti ir nie- 
kuomet nesikreipti į juos švelniu tonu. Gerai išauklėtas pilietis turįs 
su panieka žiūrėti į vergą, sako tas pats išminčius. 

Romėnai vergijos klausimą stengėsi taip pat išaiškinti. Pagal jų 
įsitikinimus, vergija esanti teisėta, nes ji buvusi visose tautose. Pas 
romėnus vergijos esmė glūdinti kare, kuris visados buvęs jos priežastis 
ir pradžia. Nugalėtojas, turėdamas teisę užmušti nugalėtąjį, tui dar 
didesnę teise pastarąjį padaryti nuosavybe. Buvo laikai, kad nugalėto- 
jas beveik visada čia pat vietoje užmušdavo nugalėtajį, o neėmė į ne- 
laisvę. Tada dar nebuvo suprasta ir. neturėta reikalingų priemonių, ku- 
riomis galėtų išnaudoti žmogų, kaipo savo daiktą. Kiek vėliau, kada 
žmonės vertėsi gyvulininkyste ir žemdirbyste ir kada buvo reikalingi 
nemokami darbininkai, pradėta belaisvius kinkyti į darbą, o neužmušdi- 
nėta jų vietoje. Vergas pagal romėnų principus buvo daikas, o ne 
asmuo. Vergas skirasi nuo laisvo Žmogaus tuo, kad jis neturi turto, 
negali turėti nuosavybės, negali būti kreditorium nei skolininku, nei, 
pagaliau, palikti savo turto įpėdiniams. Jis skiriasi nuo laisvo žmogaus 
dar ir tuo, kad jis negali eiti į teismą skųstis, ar jis būtų sužeistas, ar 
nuskriaustas. Zodžiu, buvo žmogus—daiktas be jokių teisių. Tik vergo 
savininkas, žinoma, jei jis norėjo, galėjo skųstis ir teismui dėl padary- 
tos jo vergui skriaudos arba žalos, lygiai kaip dėl gyvulio sužeidi- 

mo, dėl jo daikto sudaužymo arba dėl kitos kurios jo turtui padary- 
tos žalos. Ponas galėjo su vergu pasielgti, kaip jam patinka, galėjo net 
sužeisti ir užmušti. 

Pellinas vergų kūnais penėjo murėnas, cezaris Augustas nuteisė 
pakarti vergą už kregždelės nužudymą. 

Žiaurus elgėsys su vergais buvo priežastimi dažnų vergų sukilimų. 
Didžiausias toks vergų sukilimas įvyko Sicilijoj 135 m. prieš Kristaus 
gimimą, tačiau buvo numalšintas, nukryžiuojant 20 tūkstančių vergų. Kitas 
panašus sukilimas įvyko 72 m. prieš Kristaus gimimą. Šiam sukilimui 
vadovavo Spartakas. Vergai taip staigiai buvo sukilę ir taip ištvermin- 


Liet. Mok. 5-gos Valdyba 1952 metais. Iš kairės dešinėn sėdi: V. Matuiza — narys be 
ypat. pareigų, V. Budrevičius — pirmininkas, J. Navickas — sekretorius, stovi T. Su- 
kackas — vicepirm. ir B. Suduikis — iždininkas. 


gai kovojo, kad vos pretorius Markus Licinijus Crassas, Pompėjaus pa- 
dėdamas, pajėgė šį sumišimą numalšinti, 

Pas romėnus vergas galėjo būti bendra kelių savininkų nuosavybė. 
Vergas galėjo būti savininko atleistas, tačiau tai nesuteikdavo jiems 
laisvės. Kiekvienas tokį vergą galėjo pasisavinti. Bet visgi vergas buvo 
žmogus. Leista jam buvo dalyvauti bendrame religiniame kulte, galė- 
davo jie saugoti kapus, kaip ir kiti piliečiai. 

Kai vergų skaičius žymiai padaugėjo, tai jų šeimininkas nebegalėjo 
visų pažinti pats. Iš pradžių vergai buvo šaukiami šeimininko vardu, 
vėliau kiekvienas turėjo savo skirtingą vardą su šeimininko prievardžiu. 
Vergo savininkas (viešpats) galėjo vergus išlaisvinti, 'bet šis pa- 

protys nebuvo paremtas jstatymais. Jis jstatymus pakeisdavo arba 
apeidavo. 

Visi šitie faktai rodo, kad senovėje su vergais elgtasi žiauriai, 
Priežastimi be abejo buvo egoizmas — savimeilė, valdžiusi anų laikų 
pasaulį. Ne buvo broliškos artimo meilės, užuojautos, kuri draustų 
begėdiškai žmogų išnaudoti. Šis egoizmas — savimeilė, kaip koks pu- 
vėsis, naikino viską, ką tik paliesdavo. Dėl jo žuvo daugelis senovės 
tautų, žuvo ir galinga Romos imperija. 

Tik Kristui gimus išdygo artimo meilė, kuri daug prisidėjo prie 
vergijos panaikinimo. Tada daug kur subirėjo vergijos pančiai, ir kiek- 
vienas pasijuto esąs žmogumi. Bet ne visose tautose tuojau vergija buvo 
panaikinta. Kai kuriose jų užsiliko ištisus šimtmečius, o kai kur net 
iki šių dienų, pavyzdžiui, Abisinijoj. Vergija Abisinijoj yra giliai įleidusi 
šaknis. Vergų skaičius nemažas. Beveik visi yra naudojami atlikti įvai- 
riems darbams. Laisvasis abisinietis negali ir išsivaizdinti, kaip reiktų gy- 
venti be vergų. 

Tačiau pamažu ir ten naikinama vergija, nes Abisinijai pradėjus ben- 
drauti su kultūringomis vakarų Europos tautomis ir pažinus jų gyve- 
nimą, pradėta šaukti, kad vergija esanti nereikalinga. Šis klausimas dar 
labiau pribrendo, kada italai paskelbė karą, teisindamiesi nešą ver- 
gams laisve ir kraštui kultūrą. 

Šiandieną Abisinijos karalius įsakė savo piliečiams vergovę pa- 
naikinti. Daugelis provincijų tai jau padarė. Išlaisvinti vergai buriasi 
į pulkus ir žygiuoja kautis su priešu (italais). Kovų metu pasižymi di- 
deliu karingumu ir ištverme. 

Tačiau ne visose provincijose vykdomas karaliaus įsakymas, Gon- 
daro ir Gogiamo provincijose esanti baisiausia vergija. Vergai—vyrai ir 
moterys, laikomi ten tam tikruose aptvertuose daržuose. Aprengti tik 
skarmalais, žiauriai valdomi. Šimtai jų stypso ir verkia — skurdo ligų 
ir vargo suspausti. | praeivius tiesia rankas, prašydami išmaldos ir 
šventojo Jurgio vardu šaukia pasigailėti. 

Gondare esti tam tikri vergų turgai po laukinės fygos (sikomoro) 
medžiu, vadinami „vergų sikomorais“. Už suaugusi vergą mokama 120 
talerių, už vaiką — po 150, už jauną moterį — po 180 

Negusas negalįs šiose provincijose vergijos pašalinti, nes šių kraštų 
valdovai—ras Cassa ir ras Immeru visiškai jo neklausą. $ 

Italų kariuomenė šalina vergiją jos užimamuose kraštuose. Ciabu- 
viai gyventojai tikrai jaudinasi. Jie noriai pereina italų pusėn. Dalį jų 
italai tuojau panaudoja įvairiems darbams, kitus skiria į kariuo7 enę. 
Italai užimiuose kraštuose išlaisvino apie 16 tūkstančių vergų. Šis skai- 
čius liudija, kiek dar daug žmonių trunija vergijos nasruose, nes italų 
kariuomenė tik mažą Abisinijos dalelytę yra užėmusi. 

Reikia pastebėti,kad šiandieną vergija nyksta. Europoje jos jau seniai 
nėra. Tačiau dar Azijoj ir Afrikoj galima užtikti, bet ir ten jau gyvena 
paskutines savo dienas. 

Šių dienų kultūra ir civilizacija spinduliuoja į visus pasaulio už- 
kampius ir kartu neša su savimi Kristaus mokslą, kuris skelbia artimo 
meilę, lygybe ir žmoniškumo principus. Šie šūkiai pasiekia Afrikoj ir 
Azijoj gyvenančias tautas, paveikia jų galvoseną ir įsitikinimus, kad ver- 
gija yra nusižengimas gamtos įstatymams, tiesiog nuodemė. Sią idėją 
labiausiai platina pasiaukoję, katalikybę skelbią misijonieriai. 

Ir be reikalo, sese, pavasarį pynei 
vainikus iš spalvų kontrastinių; 
veltui spaudei prie savo jaunutės krūtinės, 
kad žiedelių švelnių nesutrynus.., 


Sit, po vasaros mėnesio — kito, 
rudeninis lietus su ledais kai iškrito, 
tau nukėlė margutį vainiką 
nuo jaunutės galvytės, beliko 


Tarp mūsų giliausia bedugnė — 
tu skaisti, o pas mus kasdieninės pagundos... 
Mūsų širdys ir akys mūs skundžias, 
kad tave beištiko giliausieji smūgiai. 


Bet vistiek. Taip Aukščiausis numatė, 
tave jauną pakviesti reikėjo 
su mintim, su jausmais, su idėjom. 
Ir mirtis tau įgėlė, it pikčiausia gyvatė! 


Pasirodė 1936 m. „Vilniaus Kalendorius“. 


Daugelis pasakys, kad jis pasirodė, kaip pasirodo paukščiai, pava- 
sariui ateinant. Reiškia, visai natūralu. Vėl kiti — jis esąs visai neįdo- 
mus, nuolatos tuo pačiu vardu ir nuolatos tas pats „Vilniaus Kalendo- 
rius“. Tačiau, reikia pasakyti—klysta visi tie, kurie taip mano. „Vilniaus 
Kalendorius“ 1936 metams — ne tas pats, oi, ne tas pats. Jau paimi 
į rankas, ir gali pasakyti, kas žymiai pasikeites. Vadinas, pati jo išo- 
rinė išvaizda kitoniška? Taip. Geltonas fonas, žalios raidės ir tautiškos 
Juostos. Turinys jo telpa 112 puslapių, kuriuose švytruoja daugelis foto- 
grafijų. Jos visos charakteringos — mūsų gyvenimo ir veiklos atspin- 
dis. Netik mūsų, bet ir kitų lietuvių gyvenančių Nepr. Lietuvoje, Latvi- 
Joje ir net užjūrio Amerikoje. Jau pačioje pradžioje į akį lenda margu- 
mynai, kurie kvieste kviečia susidomėti jais ir pažinti arčiau. Kaip? 
Labai paprastai. Įsigyti. Nusipirkti. Tai ne karvė, ne arklys. Bet ir jis 
naudą neša. Kas, tad, neša aną naudą? Jo įvairus turinys. Seniai mes 
laukėme tokio turinio kalendoriaus. Ir štai šiemet jį turime, tik netin- 
gėkime pavartyti jos puslapius, o juose rasime įvairių įvairiausių prak- 
tiškų patarimų bei nurodymų. Rasime aiškiai nurodytus takus — nutie- 
stus kelius, tik ženkime jais. 

Kalendoriaus turinyje randame: 1) patį kalendorių su gražiais, kiek- 
vieną mėnesį charakterizuojančiais paveikslėliais, šventųjų ir lietuviš- 
kaisiais vardais, Lietuvos istoriniais atsitikimais, 2) Tautos Himno žo- 
džius, 3) „Zmogus žmogui“ —ar turime būti vilkais, ar mylėti savo artimą, 

kaip patys save.. 4) „Negerus papročius“ —girtavimo blogą veikimą ir 
jo rovimą iš mūsų gyvenimo, 5) „Mylėkim savo kraštą ir kalbą“ —krašto 
ir kalbos meile, tą meilę, kurios trūksta šiandien daugeliui mūsų, o ku- 
ria alsavo ir gyveno mūsų Tėvynės Didieji Vadai, 6) Balio Laukaičio, 
Salomėjos Nėries ir Fausto Kiršos silėraščius, 7) „Liaudies meno pe 
rodą“—tą parodą, kuri atkreipė daugelio svetimtaučių akis į mūsų au- 
dinius, juostas In: Eto, 8) „Pasaulio lietuvius“ — gyvenančius visame 
žemės paviršiuje, jų susipratimą bei veiklą, 9) „Į šviesą“ '—gražią novelę, 
vaizdžiai piešiančią sodžių, jaunąją mūsų studentiją ir jų tarpusavio 
broliškus santykius, 10) „Vilniaus Lietuvių Studentų Sąjungos dešimt- 
metį“ — studentų organizuotą gyvenimą ir veiklą per 10 metų, 11) Vil- 


* 6 


niaus Lietuvių Mokytojų Sąjungos dešimtmetį“, 12) „Lietuvos Laisvės 


ninkas, J. Jankauskas — sekretorius, K. Krivėlis — knygininkas, V. Martin- 
kėnas — pirmininkas ir V. Matuiza — vicepirmininkas. AAY 


| 
| Dabartinė Mokytojų S-gos Valdyba. Iš kairės dešinėn: P. Vaitulionis —iždi- | 


eh 


Varpą“, 13) „Istorinį Vaitkaus žygį“, 14) „Mūsų mirusiuosius“, 15) „Pi- 
nigus ir ių reikšmę“, 16) „Naują žemės rūšiavimą“, 17) „Teisiškus pa- 
tarimus“, 18) „Prekybą“, 19) „Brangiausį mūsų turtą“ —sveikatą, 20) „Mo- 
kyklas, spaudą ir literatūrą N. Lietuvoje“ ir21) begales, net 12 puslapių 
nesutilpusių, „Informacijų“. 

Jaunuoliai, jūsų lietuviška pareiga savo namuose turėti tokį kalen- 
dorių. Turėsite daug smagumo ir naudos jį beskaitydami. Džiaugsis jūsų 
seni tėvai ir senos motinos, kai šaltos žiemos vakarą paskaitysite jiems 
daugelį daugelį įdomių dalykų. Be to, neleisite nušvilpti su vėjais leidėjų 
vilčių, kurie tau, mielasai jaunime, šį kalendorių paskyrė, kurie ilgai 
dėl jo suko galvas ir tik po ilgo ir vargaus darbo jį išleido. 

Manau, nesiras lietuviškos šeimos, kurios grįčios neatlankys šis 
„Vilniaus Kalendorius“ B P 

Mergyte jaunoji, ką sudūmojai?... 


| jos kambario duris pabeldė jauno viršilos stambūs pirštai. Bil- 
desys, tartum, buvo girdėti už kelių mylių. Toks jis smarkus buvo. 

Tačiau ji neatidarė. Nors sėdėjo prie stalo ir, abiem rankytėm 
galvą parėmusi, skendo mintyse, kaip sudužęs laivas bangojančioje 
jūroje. 

Jis pažiūrėjo pro rakto skylutę. Pamatė ją. Neiškentė ir pro sky- 
lutę į ją prabilo: 

— Mare, ar jau nenori manes įsileisti? Aš tau nubodau? Pasirin- 
kai kitą, kuris tau laimėn kelius nuties ir rožių žiedais nuklos? 

Ji atrakino duris. Bet eidama nuo durų skubiai kalbėjo: 

— Prašau iš tolo, pone viršila, Leonai Puolevicke. Negaliu tamstos 
arti prisileisti. Atsimenate, po aną vakarą tamstos darytų šunybių... Be 
to, tautybių skirtumai. Visas sodžius šunų liežiuviais mane aplojo. 
O tamsta nesigėdini į mano kambarį įkelti koją. Prašau! 

Svyruodamas jisai įėjo. 

— Sakyk man, Mare, ar jau viltis, kaip užlieta ugnis, užgesti turi? 

— Nekalbėk, tamsta, apie tai. Ir negalvok. Kam dovanai gaišuoti 
laiką. Trumpai ir aiškiai. Viskas baigta. Juk daug yra jaunų, kaip tam- 
sta. Cha, cha, cha! Ir aš turėčiau būti jo žmona. Kaip tamsta, pone vir- 
šila, Leonai Puolevicke, manote?... 

Jis neatsakė, bet žodžiais, kaip karštu vandeniu susmukintas išėjo 
iš jos kambario. Išėjo „sudiev“ nepasakeęs, kaip anksčiau „labas“. 

O Marė juokėsi ilgai, kad jis per kiemą eidamas jos juoką girdėtų 
ir įsikaltų sau į širdį, kad jo maldų ir prašymų Marė jau negirdi. 

* 


* * 

Jis eidamas sau lūpas krimto ir brauningą, kaip niekam tikusį 
daiktą, rankoj gniaužė. 

— Et, „glupstvo“! 

Susikeikė mažai kam suprantamais žodžiais. 

Tačiau girdėjo Juozas Juodžius. Ir drąsiai eidamas su šypsėna 
veide paklausė. 

— Ko keikiatės taip garsiai, pone viršila? Jo balsą, mat, išskirt 
mokėjo ir patamsėj. 

— Et, „glupstvo“!... 


Ir abu nuėjo savais keliais. 


* 
* * 


— Labas vakaras, panele! 

— Sveikas, Juozai... 

Ji pažiūrėjo į jo tvirtą liemenį ir drąsią, kaip pasakų karalaičio, 
kaktą. 

— Prašau sėsti. 

— Atnešiau, panele, knygas. Įdomios buvo. Tik kai kurios vietos 
nelabai man suprantamos. Dabar jau ir pats neatsimenu. 

— Gaila, aš būčiau tau, Juozai, išaiškinusi. Tu toks geras. 

Ji pažiūrėjo į jo smalsias akis ir pati nukaito. 

— A va! Tai visi, panele, geri. Aš nė manau, kad išsiskirčiau iš 
kitų. Suprantu, panele... 

— Baik, Juozai! 

— Kad man gėda panelei stačiai į akis sakyti. Ir negražu. 

— Sakyk, vistiek. Aš žinau, tau blogos mintys galvoj nelandžioja. 

— Aš norėjau, panele, pasakyti: panelė mokyta ir graži... 

— Juozai, tu sakai, aš graži... 

Jos krūtinė kilnojosi, kaip jūra, kai vėjai užeina ir gena vieną 
paskui kitą putotas bangas. 

Ji paėmė Juozą už rankos ir tarė jam į patį veidą: 

— Sakai, aš tau graži?.., 

— Visiems, panele... 

— O tu piršlėms pas kitas važinėji.. 

— Panele, o kaip žmogus gali gauti žmoną ir dar su keliais šim- 
tais pasogos? 

— Ar tu nežinai, kad aš turiu daugiau už visas, pas kurias buvai 
nuvažiavęs?... 

— Ne man... panele... ne man... 

— Juozai, tu nenori manimi tikėti? 

— 2! 

— Imk mane už žmoną. Viršila ne man, aš nenoriu nei jo tarnystės, 
nei pinigų. Aš noriu dirbti ir turėti žmogų, kurs mano darbą tinkamai 
supranta ir įvertina. Supranti mane, Juozai? 

-- Panele, jeigu su manim norite, aš mielai vesčiau, bet kad pas- 
kiau, panele, nebūtų ko nors. Zinote, kaip aš gyvenu. 

Ji palenkė savo galvą. Dailiai sušukuoti plaukai bedėsi į jo akis. 

Jis pabučiavo jos rankyte. Tokią švelnutę. Net per širdį nuskrodė. 

— Gerai... Panele... Koks aš laimingas!... 

Jis savo dailiom lūpom lėtai palietė jo kaktą. 

— Rytoj užsirašome. Ir iššauks pirmą užsaką. Po trijų savaičių 
vestuvės. O dabar... 

Jis išėjo, 2 A * 

Žmonės ištempę ausis klausoką, klebonas išvardins stojenčias 
į moterystę. 

Jis atsikosėjo. 

O ji nulenkė savo galvytę prieš didįjį altorių. 

„Juozapas Milašius, vaikinas, su panele Marija Neverėnaite, abu iš 
Užugavės, šios parapijos, užsakas pirmas. Jei kas sužinotų kokias nors 
kliūtis, prašau pranešti man“. 

Visa bažnyčia badė juodu akimis. 

Ir visi stebėjosi, net pats klebonas kasė žilą pakaušį ir sakė: 

— Kaip juodu galės sugyventi, netelpa mano galvoje. 

* si * 

Visas Užugavės kaimas užė. Mat, panelės mokytojos vestuvės. 

Dainoms nebuvo galo. Net senos moterys ir seni vyrai balsu dainavo: 
„Mergyte, jaunoji, ką sudūmojai, 
kad vargo bernelį pasidabojai, 
kad vargo bernelį pasidabojai?... 

Dainavo ilgai. 

O jos veide buvo lėta šypsena. 

Ir ji atsakė: 

„Varguolis bernelis šalia stovėjo, 
man jojo veideliai žėrėt žėrėjo, 
man jojo veideliai žėrėt žėrėjo“, A 


€6 


Lapaitis. 

J. PALUŠEVIČIUS. 
Dalužės ieškant. 
Visur aš ieškojau tavęs, 
Daluže, mano kieta. 
Nejau likimo nenušvies 
Dalužė, man žadėta... 
leškojau miestų bildėsy 
Ir snaudžiančio sodžiaus tyloje. 


Daluže mano, kur esi? 
Nejau padangėmis skrajoji? 


Seniau ir dabar. 
(Feljetonas). 


Kai mes augom dar už rusų 
Ilgai bandą ganėm. 

Kai rekrutus vaiskan gaudė, 
Tada ganyt metėm. 

O dabar jau vaikpalaikiai, 
Dar ganyt nemoka. 

Plačios kelnės su galštuku, 
Ir fokstrotą šoka. 

Seniau drapanas vilkėjom 
Kokio keturnyčio, 

O dabar jau gelumbiniai 
Arba aksomito. 

Kitkart „kožną“ naktį 
Naktigonėn jojom, 

Dar jaunimas per nakt miega 
Arba kur ulioja. 

Per metus kokius du kartu 
Darėm vakaruškas, 

O dabar jau kas savaitė 
Geria, šoka, mušas. 

Seniau, jeigu susipyksti, 

Ar šiaip būna ūpas, 
Kupron vienas kitam duodi 
ir vėl dirbi štukas. 

O dabar, jei susipyksla 
Už menkniekį koki, 
Šaudos, daužos, peiliais varstos 
Ir negal nustoti. 
Mergos puošės keturnyčiais 
Arba vienagijais, 
Dar sijonas aukščiau kelių, 
Be tik būt šilkinis. 


Seniau mergą apkabinus, 
Nors ji būt meiliausia, 
Tuojau gauni ar per nosį, 
O jei ne, per ausį. 
O dabar kartu su vyrais 
Samagonką laka, 
RApkabina, pabučiuoja, 
Ką išmano, šneka. 
Būdavo pirm gaidžio 
Keliam kult ar malti. 
Dar, kai pusryčiai išvirę, 
Tada ima kelti. 
Seniau vyrai susirinkę, . 
Baikas pasakojo, 
O dar radio paklauso 
Arba pletkavoja. 
Seniau Vilniun arba Duūkštan, 
Jeigu reikals būna, 
Nuvažiuoti parvažiuoti 
Kelios dienos kliūna. 
O dabar vos tik autan, 
R Broliuk, atsisėdai, 

Štai Švincianka, še Varėna, 
Še ir Naujasėdai. 
Seniau sermėgas dėvėjom 
Ir avėjom vyžas, 

Bet sekvestrų nebijojom 
į Ir nesmaugė krizis. 
Žodžiu, virto kitos mados, 
Viskas atsimainė, 
Panašiai, lyg kad pipirai, 
Pavirstų saldainiais. | 
Juoz, Cyšius. 

— Spalių 29 d. Kaune buvo su- 
šaukta Lietuvos, Latvijos, Estijos ir 
Suomijos valstybių intelektualinio 
bendradarbiavimo konterencija, ku- 
rioje dalyvavo šių valstybių žymūs 
mokslo, literatūros ir meno įstaigų 
bei organizacijų atstovai. Konferen- 
ciją atidarė Lietuvos užsienio rei- 
kalų ministeris St. Lozoraitis. Svei- 
kino visa eilė Lietuvos mokslo ir 
kultūros įstaigų atstovų. Po to buvo 
Klaipėdos aukštojo pedagoginio in- 
stituto direktoriaus Sobli> paskaita. 
Spalių 30 d. skaitė referatus Lie- 
tuvos, Es:ijos ir Latvijos atstovai. 

— Turkija nuo Lietuvos kad ir 
toli, bet šios abi valstybės palaiko 
gerus, glaudžius santykius. Tiems 
santykiams sustiprinti Turkija pa- 
skyrė Lietuvai savo pasiuntinį Nuri 
Batu, kuris šiomis dienomis įteikė 
Lietuvos Prezidentui savo įgalioji- 
mo raštus. Ta proga Turkijos pa- 
siuntinys pasakė kalbą, kurioje iš- 
reiškė Turkijos Prezidento linkėji- 
mus Lietuvos Prezidentui ir lietu- 
vių tautai ir kartu savo vyriausybės 
vardu pareiškė norą dar labiau sų 
stiprinti gerus santykius, kurie yra 
tarp abejų valstybių. Lietuvos Val- 
stybės Prezidentas A. Smetona už 
tai padėkojo ir taip pat pažymėjo, 
kad ir Lietuva yra linkusi su Tur- 
kija palaikyti kuo geriausius san- 
tykius. Vykdant šią misiją, Lietu- 
vos Prezidentas žadėjo savo ir sa- 
vo vyriausybės, kiek reikiant, pa- 
ramos. 

— Lapkričio 14 i 15 dienomis 
Kaune įvyko Lietuvos, "Latvijos ir 
Estijos valstybių teisininkų konfe- 
rencija, kuri nagrinėjo šių valstybių 
teismų įstatymus ir svarstė nusikal- 
tėlių išdavimo vieni kitiems pagrei- 
tinimo reikalą. Konferenciją atidarė 


Lietuvos teisingumo ministeris St. 
Šilingas, ta proga pasakydamas kal- 
bą. Toliau konferencijos programa 
buvo nagrinėta atskirose komisijose, 
Konferencijoje visų trijų valstybių 
atstovai pasirašė dvi sutartis: 1) ci- 
vilinių teismų sprendimų vykdymas 
ir 2) baudžiamųjų bylų vykdymo su- 
derinimas. 

— Nepr. Lietuvoj vis tebe- 
renkamos ginklų fondvi aukos. Iki 
šiol jau surinkta apie 2 milijonai 
litų. 

— Klaipėdos krašte jau baigia- 
ma statyti radio stotis. Ji turės 10 
kv. jėgos. Ryšium su tuo Lietuvoje 
padidėjo radio abonentų skaičius. 
Dabar jų yra 24.075. 

— Per pirmuosius dešimts metų 
išvežta iš Lietuvos užsienin 14.122 
arkliai už 3.177.000 litų. 

— Valstybės Prezidento aktu už 
nuopelnis Lietuvos nepriklausomy- 
bės kovose šiomis dienomis apdo- 
vanoti Vytauto Didžiojo, Gedimino 
ordinais ir Nepriklausomybės me- 
daliais apie 400 buvusių Lietuvos 
partizanų ir šaulių. 

— Vytauto Didžiojo universiteto 
rektorius prof. M. Romeris Paryžiuje 
skaitė paskaitas apie Klaipėdos 
kraštą ir jo autonomiją. 

— Šiais metais Lietuva už mė- 
sos produktus gavo iš užsienio 32 
milijonus litų. 

— Lapkričio 23 d. visa Lietuva 
minėjo savo kariuomenės metinę 
šventę. Tą dieną miestuose buvo 
kariuomenės paradai ir organizacijų 
rengiamos paskaitos, koncertai, pra- 
mogos. 

— Kalėdų šventėms į Lietuvą 
atvyks dvi Amerikos lietuvių ek- 
skursijos. Viena iš Amerikos išvyko 
lapkričio 16 d., kita išvyks gruo- 
džio 7 d. 


— Lietuvos dailininkai susiorga- 

nizavo į bendrą dailininkų sąjungą, 
kurios valdybon išrinkta J. Vieno- 
žinskis (pirm.), A. Žmuidzinavičius, 
P. Aleksandravičius, J. Mikėnas ir 
A. Valeška. 

— Čekoslovakijos vyriausybė, 
įvertindama Lietuvos ir Čekoslova- 
kijos bendradarbiavimą meno sri- 
tyje, apdovanojo Lietuvos valstybi- 
nio teatro direktorių, režisierių ir 
dirigentą čekoslovakų „Baltojo liūto“ 
ordinais. 

— Gausiausia Vytauto Didžiojo 
universitete studentų tautininkų kor- 
poracija „Neo-Lithuania“ lapkričio 
9 d. minėjo savo 14 metų gyvavi- 
mo sukaktuves. Jų minėjime daly- 
vavo Valstybės Prezidentas ir kai 
kurie ministeriai. 

— Siomis dienomis Vytauto Di- 
džiojo universitete 19 asmenų ap- 
gynė savo diplominius darbus ir ga- 
vo inžinierių vardus. 


IŠ LENKIJOS. 


— Lapkričio mėn. pirmomis die- 
nəmis Lenkijos seimas ir senatas 
davė vyriausybei įgaliojimus leisti 
parėdymus valstybės iždui sutvar- 
kyti. Mat, jau nuo 1930 m. ižde bu- 
vo nedateklius, kuris kasmet didėjo. 
Per šių metų pirmąjį pusmetį pa- 
siekė net 163 milijonų auks. Rei- 
kėjo galai su galais kaip nors suve- 
sti. Nesenai susidaręs Košcialkov- 
skio ministerių gabinetas, gavęs jga- 
liojimus, išleido visą eilę parėdymų, 
kuriais įvedė pelno mokestį visiems 
valdininkams nuo 79/, iki 209/5 ima- 
mos algos, padidino laisvoms pro- 
fesijoms ir kitiems pelno mokestį 
beveik dvigubai, pakeitė būtų mo- 
kesti. sumažino emeritūras ir kt. Po 
tų reformų susidarė nauja valsty- 
bės pajamų ir išlaidų sąmata 2237 
milijonų auks. sumoje, kurioje ne- 
benumatoma nedatekliaus. 

— Lenkų spauda praneša, kad 
ruošiamas amnestijos įstatymas, ku- 
ris neužilgo būsiąs paskelbtas. Pa- 
gal tą įstatymą būsianti dovanota 


bausmė visiems kriminaliams nusi- 
kaltėliams, kurie teismo sprendimu 
nubausti nedaugiau pusei metų ka- 
lėti. Kas nubaustas metams kalėti, 
tam bausmė būsianti sumažinta pu- 
siau. Politiniams nusikaltėliams nu- 
matoma dovanoti bausmę, jeigu nu- 
bausti nedaugiau pusantrų metų ka- 
lėjimu, o bausmę iki trijų metų su- 
mažinti pusiau. Aukštesnių baugiijas 
įstatymas nepaliesiąs, 

— Lenkų santykiai su čekais yra 
gerokai pagedę. Lenkiškoji spauda 
dažnai rašo apie lenkams daromas 
skriaudas Cekijoj. Nesenai Ostravų 
Moravijoj apygardos teismas nuteisė 
lenkų skautą aštuonioliką mėnesių 
kalėti. 

— Varšuvos Apygardas teisme 
nagrinėjama didelė ukrainų byla, 
kurioje kaltinama dvylika asmenų 
už dalyvavimą ministerio Pieracłio 
nužudyme. Pats žudytojas iki šiol 
nesurastas. Kai kurie kaltinamieji 
atsisakė duoti teismui paaiškinimų 
lenkiškai ir pareikalavo, kad būtų 
jiems leista teisme aiškintis ukrai- 
niškai, nors dauguma jų lenkų kal- 
bą moka, nes yra Lenkijos univer- 
sitetų studentai. Byla sukėlė didelį 
susidomėjimą ir Lenkijoje ir užsie- 
niuose, 


Iš MŪSŲ PADANGĖS. 


Apsas, Brėslaujos apskr. Šio 
mėn.3—4 d. Apso miestely buvo pir- 
mas Brėslaujos apskrityje esančių 
Liet. Šv. Kaz. d-jos skyrių suvažia- 
vimas. Suvažiavimą atidavė draugi- 
jos pirm. kun. prof. V. Taškūnas. 
Sudarius prezidiumą buvo paskaitos. 
Pirmas skaitė stud. A. Burokas apie 
susirinkimų teises ir nurodė prak- 
tiškus susirinkimų organizavimo bū- 
dus. Po to kalbėjo agr. J. Jankau- 
skas apie žemės ūkį ir kooperaciją. 
Po paskaitų buvo iškelta visa eilė 
paklausimų, į kuriuos atsakinėjo pre- 
legentai. 

Antrą suvažiavimo dieną (XI-4) 
iš ryto, 8 val. draugijos pirm. kun. 

prof. V. Taškūnas parapijos bažny- 
čioje atlaikė pamaldas ir pasakė 
pamokslą. 

Po pamaldų toliau buvo tęsia- 
mos paskaitos. Skaitė: stud. A. Bu- 
rokas — apie spaudą ir jos reikšmę, 


P. Kunavičius — apie sveikatą, 
sportą ir higieną, agr. J. Jankau- 
skas — apie žemės ūkį ir jo geri- 


nimą ir R. Bagdonas — apie sky- 
rių veikimą. 

Po to buvo pranešimai iš vietų 
ir sumanymai. Suvažiavimas baigtas 
tautos himnu. Vakare buvo bendra 
vakarienė, kurios metu p. B. Cer- 
niausko vedamas choras padainavo 
gražių dainelių. Suvažiavime daly- 
vavo arti 100 atstovų. 

Dalyvis. 

į Švenčionys. Šio mėn. 1— 3d. 
Svenčionyse buvo Liet. Mok. Sąjun- 
gos vietinio skyriaus narių suvažia- 
vimas, kuriame buvo skaityta visa 
eilė paskaitų. Suvažiavimo dalyviai 
aplankė kapines, kur ant veikėjų 
kapų uždėjo vainikus. Antros suva- 
žiavimo dienos vakare buvo M. K. 

iurlioniui surengta akademija jo 
60 metų gimimo šukaktuvėms pa- 
minėti. Suvažiavimas užbaigtas drau- 
giška arbatėle ir šokiais, 

Šio mėn. 18—19 d. įvyko Liet. 
Šv. Kaz. d-jos Švenčionių apskrity 
esamų skyrių atstovų susivažiavimas. 


Pirmą suvažiavimo dieną, 10 val. 
rytą atlaikė kun. prof. V. Taškūnas 
pamaldas ir pasakė pri'aikintą pa- 
mokslą. 11 vai. „Ryto“ d-jos salėj 
Kaz. draugijos pirmininkas atidarė 
suvažiavimą, pasakydamas įžanginę 
kalbą. Poto kalbėjo Švenčionių de- 
kanas kun. dr. Gailiušas. Toliau 
sekė paskaitos. Skairė: J. Sinius, 
agr. J. Jankauskas, P. Kunavičius 
ir R. Bagdonas. 

Antrą suvažiavimo dieną skaitė 
paskaitas: agr. J. Jankauskas, J. Si- 
nius, stud. J. Tijūnelytė, agr. M. 
Kraužlys, kun. mgr. St. Valiukevi- 
čius, adv. A. Juknevičius ir P. Ku- 
navičius. 


Po paskaitų buvo pranešimai iš 
vietų ir sumanymai. Suvažiavimas 
užbaigtas tautos himnu. 

Vakare buvo bendra arbatėlė, 
kurioje dalyvo prelegentai, svečiai ir 
apie 150 skyrių atstovų. 

- Koresp. 

Pirktiškės, Švenčionių vals. 
ir apskr. Sio mėnesio pradžioje vie- 
tinio sodžiaus Šv. Kaz. D-jos sky- 
rius padarė iškilmingą susirinkimą, 
kuriame buvo pagerbti Žuvę tautos 
didvyriai Darius ir Girėi:as. Taip pat 
buvo paminėtas ir Feliksas Vaitkus. 
Apie jo transatlantinį skridimą skaitė 
paskaitą J. Dilys, kuris vaizdžioje 
paskaitoje nupiešė lakūno žygį. 


2 Aid. 
IS VILNIAUS. - 

Krisžui Karaliui akademija 
surengta spalių mėn. 27 d. šv. Mi- 
kalojaus parapijos klebono rūpesčiu 
Vytauto Didž. gimnazijos salėje. 
Atidarė kun. K. Čibiras. V. Budre- 
vičius skaitė paskaitą tema: „Kristaus 
mokslas ir nūdieniai visuomenės ne- 
galavimai“. 

Koncertinėje dalyje deklamavo 
M. Liobytė ir J. Kanopka, dainavo 


evem 


V. Pilypavičiūtė, Vytauto Didžiojo 


gimnazijos choras, prof. K. Galkausko 
vedamas, dūdų orkestro pritariamas, 
pagiedojo kelias giesmes. Po to 
prof. Galkauskas išpildė M. K. Čiur- 
lionies „Skubink prie kryžiaus“. 

Iš amatininkų gyvenimo. 
Šio mėn. 3 d. Vil. Liet. Amatininkų 
D-jos narių metinis susirinkimas iš- 
rinko naują valdybą: J. Uškevičius— 
pirmin., N. Ankėnaitė— sekr., V. Ba- 
ranauskas—iždin., J. Dieninis—knyg. 

io mėn. 9 dieną amatininkai 
surengė vakarą. Veldino J. Bajorai- 
čio „Ponas Gudragalvis“. Po to J. 
Siniaus vedamas amatininkų chores 
gražiai padainavo keletą dainelių. 

Vakarai. Po atostogų Dramos 
kuopelė vėl pradėjo rengti lietuviš- 
kus vakarus. Lapkričio 16 d. suvai- 
dino dramą „Iš meilės“, o lapkričio 
24 d.—,Aušros Sūnūs“. 

Isisteigė Vil. Liet. Sporto 
klubas. Šio mėn. 20 d. įvyko Liet. 
Sporto klubo pirmas susirinkimas, 
kuriame išrinkta valdyba: Br. Untu- 
lis— pirm., L. Palevičius —vicepirm., 
A. Mačionis — iždin., J. Pivorius — 
sekret., S. Micius — ūkio vedėjas. 
Klubo veikimas suskirstytas į paski- 
ras sporto sekcijas. 


Romuviečiai pagerbė vysk. 
Valančių. Šio mėn. 17 d. Vyt. 
Didž. gim. salėje Liet. Intelig. Vi- 
suomeniškai-Bičiuliškas klubas „Ro- 
muva“ surengė vyskupui Valančiui, 
jo 60-ties metų mirties sukaktu- 
vių proga — akademiją. Aka- 
demijos programoje buvo paskaita 
ir vaidinimas. Akademiją atidarė 
klubo vicepirm. adv. Ant. Juknevi- 
čius, kuris savo įžangos žodyje api- 
budino vyskup. Valančiaus nuopel- 
nus lietuvių tautai ir podraug pa- 
aiškino romuviečių klubo užsibrėžtus 
tikslus. Po to mgr. J. Maceika skaitė 
paskaitą: „Vyskup. Valančius — liet. 
jaunimo švietėjas“. Prelegentas vaiz- 
džiainupasakojo, kaip vyskup. dirbo, 
k»vojo, švietė ir blaivino mūsų liau- 
di. Po paskaitos vaidinta iš vyskup. 
Valančiaus raštų inscenizuotos „ŽZe- 
maičių vestuvės“. 

Vaidinimo metu vestuvines dal- 
nas gražiai dainavo J. Siniaus veda- 
mas amatininkų choras. Per aka- 
demiją scenoje buvo tautiškomis 
spalvomis papuoštas vysk. Valan- 
čiaus paveiks'as—stud. Z. Urbona- 


[LL 


vičiūtės reprodukcija. 

Apskritai, šis romuviečių pirmas 
pasirodymas padarė malonaus įspū- 
džio ir gyvą susidomėjimą jaunimo 
tarpe. Akademija užbaigta mūsų tau- 
tos himnu. 

Vilniaus Liet. Stud. S-gos 
sukaktuvės. Šio mėn. 23 ir 24 d. 
Vilniaus Lietuvių Studentų Sąjunga 
minėjo savo 10-ties metų veikimo 
sukaktuves. Pradėta iškilmingomis 
pamaldomis, kurias laikė kun. Pr. 
Bieliauskas. Kartu pašventinta Są- 
jungos vėliava, kurios krikšto tėvais 

buvo p. Z. Stašienė ir dir. M. Šikš- 
nys. Pamaldose dalyvavo atvykę iš 
Nepr. Lietuvos svečiai ir gudų bei 
ukrainų studentų atstovai, 

Vakare Vyt. Didž. gimnazijos sē- 
lėje buvo akademija, Ją atidarė pirm. 
Pr. Cenys trumpa kalba. Į prezidi- 
jumą pakviesti atvykę iš Nepr. Lie- 
tuvos Vytauto Didžiojo universiteto 
studentų atstovai ir buvę S-gos pir- 
mininkai. Pranešimą iš S-gos pir- 
mojo 10 čio padarė M. Kraužlys. 
Po to buvo sveikinimai. Sveikinco: 
Laik. Vil. Liet. K-to pirm. K. Sta- 
šys, lietuvių organizacijų atstovai, 
kauniečiai svečiai, būtent: Viso Pa- 
saulio Lietuvių Studentų S-gos pir- 
mininkas A. Kairelis, Neo - Lithuanų 
korporacijos — J. Valys, Studenčių 
korp. „Romuva“-St. Norkaitė, Prahos 
un-to stud. — Deveikytė-Novakienė, 
Paryžiaus un-to stud.— B. Dundulis 
ir gudų bei ukrainų studentų atstovai. 

Be to dar sveikino raštu iš Nepr. 
Lietuvos ir iš kitur. 

Korcertinėje dalyje dainavo stud. 
V. Pilipavičiūtė, stud. M. Lužytė ir 
stud. V. Jurkevičius, skambino E. 
Palevičiūtė ir. J. Siniaus vedamas 
studentų choras padainavo studentų 
himną, 5 dainas ir kantatą, 

Po akademijos S-gos bute buvo 
svečiams pagerbti surengtos vaišės. 


Spaudos savaitė. Lapkričio 
24 — 30 d. Vilniaus lietuvių visuo- 
menė rengia lietuviškos spaudos 
savaitę. Panašias spaudos saveites 
privalėtų surengti ir organizuotas 
Vilniaus krašto jaunimas. 


iš skautų gyvenimo. Šio 
mėn. 22 d. Gedimino Draugovės 18 
jaunų skautų davė įžodį—pasižedėjo 
tarnauti Dievui ir Tėvynei. 


Atsiųsta minėti. V. Žilėnas. 
Dėl Lietuviškos mokyklos. Vilnius, 
1935 m. 64 pusl. 

Vilniaus Kalendorius, 1936 me- 
tams 112 pusl. Kaina 70 sk. 

Eucharistijos Karžygių Sąjurgos 
Įstatai, Vilnius, 1935 m. 43 pusl. 

Mažiau žmonės rūko. Iš 
"paskelbtų statistikos domenų aiškė- 
ja, kad daugelyje Europos valstybių 
rūkymas mažėja. Tai vaizdžiai rodo 
cigarų suvartojimas. Pav., Belgijoj 
1930 m. buvo surūkyta tiek cigarų, 
kad tą skaičių paskirščius lygiomis, 
kiekvienam gyventojui būtų tekę po 
85 cigarus, o 1932 m.— jau po 75. 
Panašus vaizdas galima matyti ir 
Vokietijoje. Vien 1930 m. buvo su- 
rūkyta tiek cigarų, kad kiekvienam 
gyventojui teko po 112, o dviem 
metais vėliau, skaičius sumažėjo 
iki 87. 

Tačiau ne vien cigarų rūkymas 
mažėja. Mažiau rūkoma ir papiro- 
sų. Pav., Čekoslovakijoj 1930 m. 
žmonės surūkė 12 milijardų papiro- 
sų, o 1931 m.— 11 milijardų. Vo- 
kietijoj per tuos dvejus metus 
(1930 — 1932) mažiau surūkyta pa- 
pirosų net 3 milijardais. 

Mažėja ir palaido arba pokeliuose 
tabako rūkymas. lr tas mažėjimas 
laipsniškai eina. 

Rūkymo mažėjimas yra krizės 
padariniai. Žmonės, mažiau uždir- 
bdami, mažina rūkymą arba visai 
"liaujasi rūkę. Be to, rūkymo mažė- 
jimą veikia ir kitos priežastys, kaip 
higienos įr estetikos sumetimai. 

Žiūrint rūkančiųjų lyties,tai ma- 
tyti, kad rūkančiųjų moterų skaičius 
kas metai didėja. Rūkančiųjų mote- 
rų daugiau yra didžiuosiuose mie- 
stuose. 

Kodėl vokiečiai persekio- 
ja žydus? Vienas vokiečių laik- 
raštis aiškina, kodėl nacionalištai, 
paėmę į savo rankas valdžią, smar- 
kiai persekioja žydus. 

Pasak laikraščio, nors žydai su- 
daro vos vieną nepilną nuošimtį vi- 
sų Vokietijos gyventojų, tačiau pa- 
skutiniais pokariniais metais, jie 


pradėję vaidinti vadovaujantį vaid- 
menį ne tik ekonominiame gyveni- 
me, bet taip pat ir kitose vokiečių gy- 
venimo srityse. 

Pav., 1925 metų gyventojų sura- 
šymo daviniais, Prūsijoj buvo žydų: 
bankininkų 349/,, advokatų — 249/,, 
gydytojų —89/, vaistininkų —79/,, re- 
žisorių— 119/5 artistų — 8/9, redak- 
torių—6?/g. 

Vokietijos sostinėj Berlyne buvo 
žydų: advokatų — 509/4, gydytojų — 
480/,, dentistų—389/,, vaistininkų — 
322855 rezisorių ST 14°/9. 

Nationalsocialistai stengiasi, kad 
įvairių profesijų žydų skaičius ati- 
tiktų jų gyventojų nuošimtį. 

Per jauni miršta. Žmo- 
gus visu kuo rūpinasi, bet savimi 
mažiausia. Dėl to jis ir labai trum- 
pai gyvena. Sprendžiant iš kitų gy- 
vių amžiaus, žmogus daug ilgiau 
galėtų gyventi. Pavyzdžiui, norma- 
laus gyvio amžius lygsta penkerio- 
pam jo augimo laikotarpiui. Sakysi- 
me, katės kaulai visiškai suauga per 
18 mėnesių, ir katė gyvena 8— 10 
metų. Suva užauga per dvejus me- 
tus ir, vidutiniškai, gyvena 10 — 12 
metų. Raguočiai auga iki 9 mėn. ir 
gyvena apie 20 metų ir t. t. Iš to 
sektų, kad vidutiniškai žmogus tu 
rėtų gyventi 100 metų. Tačiau to- 
kio amžiaus Žmogus labai retai su- 
laukia ir jei išgyvena iki 80—85 m., 
tai dažniausiai būna tiek senas, kad 
esti nepatenkintas tokios gilios se- 
natvės sulaukęs. Tačiau pasitaiko 
kai kam ir daugiau 100 metų išgy- 
venti. Tokių senių Lietuvoje 1924 m. 
buvo apie 50 ir keli jų turėjo net 
arti 150 m. Viena panelė — 145m, 
o vyras—140 m. 

Žmogaus amžiaus ilgumas yra 
susijęs su gyvenama vieta irsu tau- 
tybe. Iš žinomų atsitikimų, daugiau- 

sia senų žmonių esama Azijoje ir 
Europoje. Iš Europos tautų senų 
žmonių atžvilgiu ir mūsų kraštui 
tenka garbinga vieta. Sprendžiant 
iš Karaliaučiaus universiteto vieno 
profesoriaus prieš kelius metus pa- 
rašytos knygos, per 100 metų am- 
žiaus turinčių lietuvių yra net arti 
500. Bendrai imant, iš tiksliai su- 
sektų duomenų, Europoje ilgiausia 
yra gyvenęs anglas ūkininkas Ken- 
kri Dženkinsas, kuris mirė sulau- 
kęs 166 metų. Vyrai ilgiau gyvena, 
kaip moterys, bet vidutiniame am- 
žiuje vyrų mirtingumas esti dides- 
nis, negu moterų. 


Diplomatų Akademija. Pa- 
ryžiuje jau nuo seniau yra įsleigta 
Diplomatinė Akademija, prie ku- 
rios priklauso žymiausieji pasaulio 
diplomatai. Diplomatinė akademija 
yra savo rūšies diplomatų klubas, 
Patogiose, gerai prižiūrimose, seno- 
viško stiliaus salėse susirenka jauni 
ir seni diplomatai, pasiuntiniai ir 
smulkūs atašė. Jie visi yra susirūpi- 
nę diplomatijos klestėjimu. Akade- 
mijoje yra didelė skaitykla, kurioj 
gali rasti viso pasaulio diplomatinę 
spaudą. Abisinijos ir Italijos, Kinų 
ir Japonijos biuletinai ramiai sau 
guli šalia vienas kito. 

Nauji paskyrimai, pakeitimai, at- 
šaukimai, titulų pakeitimas — viskas 
guli ant stalų. Žinovai tvirtina, kad 
puikiose akademijos salėse jaučia- 
ma fokia pat atmosfera, kaip ir 
Tautų Sąjungos sekretorijate Žene- 
voje. Siose salėse susirinkę akade- 
mijos nariai kalbasi įvalriais politi- 
niais klausimais, skaitomos įvairios 
politinės paskaitos. 

Akademija yra tikroji prancūzų 
politikų mokykla. Jaunas atašė čia 
gali daug ko išmokti. Prie visko 
prisideda išorinė elegancija. Kiek- 
vienas būsimasis diplomatas turi 
puikiai mokėti prancūzų kalbą, ži- 
noti, kaip elgtis su moterimis ir pa- 
galios turi žinoti, kajp laikytis dip- 
lomatinėse vakarienėse. Tokiose ve- 

karienėse net valgių parinkimas yra 
gerai apgalvotas. 

Tautų Sąjungai vadovauja pran- 
cūzų diplomatinę akademiją lankę 
diplomatai. Prancūzijos Tarptauti- 
nės Diplomatinės Akademijos narių 
negali būti daugiau, negu 200. Vie- 
nam kuriam nariui mirus, tuojau 
prirenkamas kitas. Diplomatas į Aka- 
demiją renkamas visam amžiui. Jis 
gali neiti jokių valstybės pareigų, 
o akademijos nariu vis tiek palieka, 
Akademijos priešaky stovi Prancū- 
zijos ambasadorius de Fontenay, 
vicepirmįninkais yra: Japonijos am- 
basadorius Adeči, Cekoslovakijos 
užsienių ministeris d-ras Benešas 
ir kiti. 

Šios Akademijos nariu, kaip ži- 
nome, šiemet buvo išrinktas dabar- 
tinis Lietuvos užsienių reikalų mi- 
nisteris Stanislovas Lozoraitis. 


Kakao. Kakao medis auga šil- 
tuose, drėgnuose kraštuose ir labai 
daug duoda vaisių, kuriuos ima du 
kartus per metus. Nuskinti vaisiai 
dar 3 — 4 dienes nokinami prieš 
saulę. Po to sup'lami į krūvas ir 
duodama jiems gerai išrūgti, nes' 
nuo to kakao įgauna tam tikrą sko- 
nį ir gerą kvapą. Išrūgę vaisiai iš- 
džiovinamiir rūšiuojami pagal grūdų 
didumą. Paskui fabrike juos kepi- 
na, smulkina ir mala. Iš malūno 
išeina tamsiai gelsva košelė, iš ku- 
rios, pašalinus riebalus ir išdžiovi- 
nus, gaunasi kakevo milteliai. Delis 
tų riebalų suvartojama šokolado 
gaminimui, kita dalis — tualetinių 
muilų ir kitų kosmetikos reikmenų 
gamybai. Kaip arbatoj yra ken- 
ksmingos medžiagos feino, panašiai 
ir kakaoje yra abromino. Tačiau jo 
veikimas žmogaus organizmui toks 
nežymus, kad net mažiems vaikams 
jis nepakenkia. Vaikems ir silpno 
orgamizmo žmonėms tinka gerti, 
nes ji taiso sveikatą. 

Galvosukių sprendimai: 


7—8 (115—116) Nr. 


2 uždavinys. 


Išėjo šitaip todėl, kad nepaėmėm 
domėn to, jog protėviai taip pat buvo 


susigiminiavę. 


3 uždavinys. 


Amerika. Albina. Angina. Ateina. 


Airija. Aguona. 


4 uždavinys. 
Po 360 dienų. 


5 uždavinys. 


7 uždavinys. 


Pradžioje du studentai atsigulė vienoj lovoj, paskui trečias studentas — 
antroj lovoj, ketvirtas trečioj ir t.t., pagaliau devintas — aštuntoj ir dešimtas 
devintoj. Dešimta lova, kaip matome, liko neužimta. Tad į ją galima pagul- 
dyti vieną studentą iš pirmos lovos. Tokiu būdu kiekvienoj lovoj bus tiktai 


vienas studentas, 


6 uždavinys. 


ang e] 


m 


7 uždavinys, 


a) liežuvis. b) akys. 


9 (117) Nr. 


7 uždavinys. 


Morta, poryt, rūkas, garsą, pakol, vadas, sekas. 


Sprendimas: Mokslas. 


2 uždavinys. 


Po 63 dienų katinas pasieks pelę. Medžio aukštis bus tuomet—68 aršinos, 

ő uždavinys. 
Pradėta skaičiuoti nuo 6 kareivio, sėdinčio kairėje šeimininko pusėje. 


4 uždavinys. 


DA e: Janas 12 
265 Sa 1 4-9 8 5 8 14 
01529 Gr SAS 1460-4545 
d S 5 5) S ke Ri 
Žino: EO AAE Ba 
OEE US NEA | 4 1 6 
5 uždavinys. 
Buvo viso 39 obuoliai. Pirmas vaikas gavo 20 obuolių, antras — 10 
ir trečias — 5 obuolius. 


10 (118) Nr. 


1 uždavinys. 


I. Vaga, gula, lupa, pupa.: II. mama, mala, lapė, pati. 
III. mato, tata, tėve, visa, | 


2 uždavinys. 
Diotantas mirė, būdamas 84 metų amžiaus. 
ő uždavinys. 


Nuotolis tarp šaltinio ir bokštų yra toks: 18 metrai nuo A C ir 32 
metrai nuo B D. 


4 uždavinys. 
Liūtas, vilkas ir šuo suės aviną kartu per 12/17 valandos. 
o uždavinys. 


Viso buvo tiktai 4 katinai, dėlto šeimininkei buvo jų permaža. 


Atsiuntė sprendimus: O. Kalesinskaitė (S. Ramonai) — 21. 
K. Boguševičius (Antalgė) — 23 t. Ad. Krasauskas (Didžiesalis) M 
A. Dylis (Švenčionėliai) — 14. P. Murinas (Oškiniai) — %4. 


J. Galčius (Žiogeliai) — 38. A. Zagorskas (Antalgė) — 23. 


Be to, dalyvavo: A B.—3 t., S. P.—2 t.. T. Norkūnaitė—2t., Jonas —4t., P.Ž.-2t,, 
V. Ankėnaitė —2 t, M. Molis — 1 t, J. Katauskas — 1 t., A. Vabalas — 3 t., „Lilia“—2 t., 
Pranas — 2 t, Bevardis —- 2 t, P. K. — 3 t., Stasys —2 t., Kampininkas — 2 t. 


Dovanas laimėjo: 


P. Murinas: „Svečiuose pas 40 tautų II dalis“ — M. Šalčiaus. O. Kalesinskaitė: 


„Šventieji rūmai“ — P. Rūtelionienės. Ad. Krasauskas: „Afrikos Robinzonas“ — J. Vieros. 
A. Zaporskas: „Milžinų dvasios“ — Vaižganto. V. Ankėnaitė: „Mūsų žymieji žmonės“ — 
P. Rusecko. 


Dovanas — naujausias knygas — galima atsiimti „J. Dr.“ redakcijoj. 

Ko čia juoktis? 


— Jonuk, imk dar obuolį, valgyk! — 
ragina šeimininkė svečią. 

— Ačiū, aš jau privalgiau ir dabar 
eisiu... 

— Tai paimk keletą i kešenes. 

— Ne... ačiū, daugiau į kešenes ne- 
bepareina. 


(OKO) 


Mokytojas aiškina mokiniams apie ši- 
lumą: — Taigi šilumoje kūnai išsiplečia, 
o šaltyje susitraukia. Pasakyk man, Pe- 
truk, kokį nors pavyzdi: 

— Vasarą diena išsiplečia, o žiemą 
susitraukia — atsakė Petrukas. 


OJO) 


Malonėkite mano tėvui duoti apykak- 
lẹ, — prašo berniukas pardavėją. 
— Kokią duoti, ar tokią, kaip maro? 
— Ne, kiek švarėsnę — atsakė pir- 
kėjas. 
(OJO 


— Kas gi čia? Visas pluoštas plaukų 
sriuboje7 — sako vyras. 

— Ačiū Dievui, kad atsirado, o aš 
visą pusvalandį ieškojau jų kisieliuje, — 
nudŽiugusi atsakė žmona. 

OO) 


— Sakyk, Petrai, kur toliau: Ameri- 
kon, ar ant mėnulio? 
— Amerikon! 
— Kodėl? 
— Mėnulis matyti, o Amerikos nesi- 
mato! 
(OO) 


— Tai vagis įėjo naktį tylom į tam- 
stos kambarį. Kodėl gi tamsta nerėkei — 
klausia teisėjas tarnaitę. 

— Aš maniau, kad tai mūsų ponas— 
paaiškino tarnaitė. 


oe 


Redaktorius ir leidėjas Antanas Juknevičius. 


— Ar galiu gauti pietus — klausia 
padavėją svetys? 

— Prašom ateiti po poros valandų! 

— Staliukų juk yra laisvų! 

— Staliukų yra, bet užimtos šakutės. 


OJO 


Jaunas mokinys, atėjęs į kirpykle, 
iškilmingai pareiškia: 

— Ponas kirpėjau, prašau nuskusti 
man barzdą| 

— Tamsta turi šiek tiek dar palukėti. 

— Kaip ilgai? 

— Trejetą metų! 


(OXO) 


— Bobut, aš šiandien buvau įlipęs 
į pat kriaušės viršūnę! 

— O tu, šelmi, pamiršai, kad tavo 
naujos kelnaitės! 

— Ne, neužmiršau, bobut, kelnaitės 
irgi ten buvo, 


OJO) 


— Tamsta taip sumušei šitą poną, 
kad jisai tris savaites negalėjo jokio dar- 
bo dirbti. Ką tamsta pasakysi pasiteisi- 
nimui? — klausia teisėjas kaltinamąjį. 

— Jis vistiek, ponas teisėjau, buvo 
bedarbis, 


(OO) 


— Kiek paimsi už nuvežimą į stoti— 
klausia studentas vežėją. 

— Aštuoniasdešimt skatikų! 

— O kiek už daiktus? 

— Veltui. 

— Tad nuvežk daiktus, o aš nubėg- 
siu pėsčias. 

— Kaip ponas išsimiegojai mūsų vieš- 
butyje? 

— Blogai. Gulėjau ant negyvos blakės. 

— Na, tai ji tamstos nekando. 

— Ji tai ne, bet kitos, atvykusios 
į jos laidotuves, nedavė ramybės. 


(OXO) 


Atėjus viešniai, motina liepia mažai 
dukrelei pasisveikinti su ja ir pabučiuoti 
ranką. Mergaitė paima ranką, bet nebu- 
čiuoja. 

— Aldute, ar neatmeni, ką aš tau sa- 
kiau? — piktai klausia motina 

— Mama sakei, kad purvino daikto 
ne tik lūpom, bet ir rankom negalima 
liesti. 

(OLO) 


„RUCH“ spaustuvė Vilniuje. 


